2004: Κωστής Στεφανόπουλος, Μίκης Θεοδωράκης, διεθνείς άσοι και καλλιτέχνες για έναν… αστεράτο σκοπό - Sport-Retro.gr\nΜάνος Ανδρουλάκης\t 23 Δεκ, 2018\n«Από τους ανθρώπους δεν λείπει η δύναμη, η θέληση απουσιάζει. Σε μία εποχή που το ποδόσφαιρο κυβερνάται από το χρήμα και τα παιχνίδια δεν παίζονται μόνο στους αγωνιστικούς χώρους, εμείς σκεφτήκαμε ότι θα ήταν ενδιαφέρον να πάμε ενάντια στο ρεύμα.\nΜέσα σε δύσκολες συνθήκες και με άνισο πολλές φορές ανταγωνισμό, ο Αστέρας 2004 απέδειξε ότι και το ποδόσφαιρο είναι πολιτισμός. Η ομάδα μας το 2004 και 2005 κατέκτησε αντίστοιχα δύο πρωταθλήματα και μαζί την άνοδο στην Α’ Ερασιτεχνική Κατηγορία Αθηνών.\nΕκείνο που μας γεμίζει, όμως, ικανοποίηση δεν είναι τόσο ο πρωταθλητισμός, όσο η καθολική αποδοχή των πρωτοβουλιών μας σε πολιτιστικό, κοινωνικό και πολιτικό επίπεδο.\nΗ ευτυχία όσων συνέδεσαν τις Κυριακές τους με τον Αστέρα 2004 βρίσκεται στο γεγονός δεν αντιγράψαμε κανέναν. Γυρίσαμε το πρόσωπό μας στη βαρβαρότητα και τη χυδαιότητα των επαγγελματικών γηπέδων.\nΕίμαστε βέβαιοι ότι ποτέ δεν φτάνει αυτό που κάνουμε για την κοινωνική καταξίωση των νέων και ότι το κάτι παραπάνω είναι εκείνο που κάνει τη διαφορά.\nΌπου κι αν απευθυνθήκαμε για συνεργασία, βρήκαμε πόρτες ορθάνοιχτες. Τους ευχαριστούμε όλους και πάνω απ’ όλα τον πρώην πρόεδρο της Ελληνικής Δημοκρατίας κ. Κωστή Στεφανόπουλο, ο οποίος υποδέχθηκε στο Προεδρικό Μέγαρο τα παιδιά του Αστέρα 2004 και συζήτησε μαζί τους για ποδόσφαιρο, ιστορία, πολιτισμό και πολλά άλλα».\nΜέρες που είναι, το Sport-Retro.gr γύρισε τον χρόνο στο 2003, έτος ίδρυσης του Α.Ο. Αστέρας 2004, προκειμένου να περάσει μηνύματα μέσω του ποδοσφαίρου.\nΤο παραπάνω κείμενο είχε εμπνευστεί ο Νίκος Μάλλιαρης, ένας εκ των δύο οραματιστών της ομάδας (ο έτερος ήταν ο Γαβρίλος Παπαδόπουλος).\nΑνήμερα των 79ων γενεθλίων του, στις 29 Ιουλίου 2004, ο Μίκης Θεοδωράκης έγινε μέλος του συλλόγου, ο οποίος παρεμπιπτόντως τώρα ονομάζεται Α.Ο. Μικρασιατικός Καισαριανής.\nΟ εμβληματικός συνθέτης είχε μυηθεί στο όραμα του Αστέρα ένα βράδυ του Δεκεμβρίου του 2003, στον «Μύλο» του «Χίλτον», παρουσία βετεράνων διεθνών άσων.\n«Στον ‘Εθνικό μας Αστέρα’ Μίκη Θεοδωράκη», ανέγραφε η πλακέτα που του προσέφεραν οι εμπνευστές της ομάδας.\n«Δεν έχω λόγια να σ’ ευχαριστήσω για την αλησμόνητη χαρά που μου χάρισε η γνωριμία και η επαφή μου με τους μύθους και είδωλα της νιότης μου και όχι μόνο.\nΘα καταλάβετε κι εσείς, υποθέτω, από τα λόγια και τις αντιδράσεις μου ότι σπάνια στη ζωή μου υπήρξα τόσο συγκινημένος κι ευτυχής.\nΤελικά, αυτές οι αναμνήσεις είναι ό,τι καλύτερο γνωρίσαμε στη ζωή μας κι αυτό κρύβουν ένα στοιχείο παιδικής αθωότητας και αγνότητας, που χάθηκε μέσα στην απέραντη βρωμιά των αγρίων, στην οποία είμαστε καταδικασμένοι να ζούμε».\nΑυτή ήταν η επιστολή του Μίκη Θεοδωράκη στον Νίκο Μάλλιαρη, λίγες ημέρες μετά τη βραδιά που του προκάλεσε ρίγη συγκίνησης.\nΟ Νοέμβριος του 2003 γράφτηκε με χρυσά γράμματα στην ιστορία του αθλητισμού της Καισαριανής, καθώς ο Α.Ο. Αστέρας 2004 έγινε η πρώτη ποδοσφαιρική ομάδα που επισκέφθηκε το Προεδρικό Μέγαρο.\n«Αξιότιμε κύριε πρόεδρε, με όλο τον σεβασμό που αισθανόμαστε προς το πρόσωπό σας και το έργο σας, απευθυνόμαστε σε σας ελπίζοντας ότι θα ενισχύσετε αυτή μας την προσπάθεια, δίνοντας την ευκαιρία στα παιδιά και τους νέους μας να επισκεφθούν το Προεδρικό Μέγαρο και να γνωρίσουν τον πρώτο πολίτη της χώρας.\nΝα τους μιλήσετε όπως μόνον εσείς γνωρίζετε για τον υγιή αθλητισμό και την ευεργετική επίδρασή του στην ψυχή και στον χαρακτήρα των νέων ανθρώπων», ανέφερε η επιστολή που απέστειλε τότε η ομάδα της Καισαριανής.\nΟ αείμνηστος Κωστής Στεφανόπουλος καλοδέχθηκε τους εκπροσώπους, τους παίκτες και τα παιδιά του συλλόγου, ενώ εξέφρασε τη θετική του εντύπωση για τον πολυεθνικό του χαρακτήρα (σ.σ. στο ρόστερ υπήρχαν τρεις Αλβανοί, ένας Αρμένιος και ένας Νιγηριανός).\nΤον Ιούλιο του 2004, εξαμελής αντιπροσωπεία της ομάδας επισκέφθηκε τον Νίκο Κωνσταντόπουλο, τότε πρόεδρο του Συνασπισμού.\nΜπάλα, φανέλες, λάβαρα κι ένα λεύκωμα, ήταν τα δώρα των «ερυθρολεύκων», οι οποίοι ενημέρωσαν τον πολιτικό για τις προσπάθειες που γίνονται, περί αναβάθμισης του ποδοσφαίρου και σωστής διαπαιδαγώγησης των παιδιών.\n«Ο Αστέρας 2004, στα πλαίσια του Εθνικού Αστέρα Καισαριανής, είναι ένα δείγμα σωστής αθλητικής, αλλά και πολιτιστικής προσπάθειας που πρέπει να ενισχυθεί με όλους τους τρόπους.\nΧρειάζεται η ενίσχυση του μαζικού αθλητισμού, του σχολικού αθλητισμού, χρειάζεται να μην μείνουμε μονάχα στους πανηγυρισμούς μετά την επιτυχία της Εθνικής ομάδας, αλλά να αγκαλιάσει η πολιτεία προσπάθειες σαν αυτή του Αστέρα 2004», ήταν η δήλωση του κ. Κωνσταντόπουλου.\nΤα «αστέρια» για τον Α.Ο. Αστέρα\nΕκείνο το διάστημα ο Α.Ο. Αστέρας 2004 απέδειξε ότι μια ομάδα έχει τη δυνατότητα να ξεφύγει από τα στενά όρια του αθλητισμού και να αποκτήσει ΠΡΑΓΜΑΤΙΚΗ αξία.\nΣυναντήσεις με Ολυμπιονίκες σαν τον Νίκο Κακλαμανάκη, τον Δημοσθένη Ταμπάκο ή τη Σοφία Σακοράφα, με σπουδαίους σύγχρονους ποδοσφαιριστές, όπως ο Στέλιος Μανωλάς, ο Τόνι Σαβέβσκι, ο Στέλιος Γιαννακόπουλος ή ο Βασίλης Τσιάρτας.\nΜίμης Δομάζος, Τάκης Λουκανίδης, Μίμης Παπαϊωάννου, Γιώργος Δεληκάρης, Πέτρος Καραβίτης, Αριστείδης Καμάρας, Λάκης Νικολάου, Νίκος Σαργκάνης, Τάκης Ελευθεριάδης, Ζαχαρίας Πιτυχούτης, Κώστας Αθανασόπουλος, ήταν μερικοί από τους θρυλικούς βετεράνους άσους που αποτέλεσαν αρωγοί αυτής της πρωτότυπης προσπάθειας.\nΕπισκέψεις στον Παρθενώνα, τη Μονή Καισαριανής, το Ηρώδειο, την Πινακοθήκη, το Μέγαρο Μουσικής, σε εκθέσεις βιβλίων, καταδεικνύουν την πολυσύνθετη δράση του συλλόγου.\n«Προσπαθούμε να μεταφέρουμε στους νεαρούς παίκτες μας τη σωστή νοοτροπία του ποδοσφαίρου, γιατί θα τους χρησιμεύσει στη ζωή τους. Ουσιαστικά, λειτουργούμε σαν ένα σχολείο, στις τάξεις του οποίου προσπαθούμε να διαμορφώνουμε σωστούς χαρακτήρες.\nΕπιπροσθέτως, βοηθάμε τους παίκτες να έρθουν σε επαφή με την αίσθηση του πρώτου. Για παράδειγμα, παρακολουθώντας μια ορχήστρα, διαπιστώνουν με ποιο τρόπο ο επικεφαλής του μουσικού σχήματος, ο συνθέτης και ο μαέστρος μεταφέρουν τις εντολές στους υπόλοιπους μουσικούς, ώστε το σύνολο να λειτουργεί με τον σωστό τρόπο.\nΝα αποδίδει, δηλαδή, ποιότητα και ουσία στο κοινό, που παρακολουθεί αυτήν την προσπάθεια και το όμορφο θέαμα», ήταν το μήνυμα της τότε διοίκησης του Αστέρα 2004.\nΣτις 18 Οκτωβρίου 2005 η Μπαρτσελόνα αναμετρήθηκε με τον Παναθηναϊκό στο ΟΑΚΑ, στο πλαίσιο της φάσης των ομίλων του Champions League.\nΤην παραμονή της αναμέτρησης περίπου 50 νεαροί άσοι του Α.Ο. Αστέρας παρακολούθησαν την προπόνηση διεθνούς φήμης ποδοσφαιριστών, όπως ο Κάρλες Πουγιόλ, ο Ροναλντίνιο, ο Λιονέλ Μέσι, ο Σάμουελ Ετό κ.ά.\n«Η αγάπη μας για το ποδόσφαιρο και η φιλοδοξία μας να πετυχαίνουμε νέους στόχους μας οδήγησε στη θρυλική Μπαρτσελόνα.\nΗ επιστολή που στείλαμε στους «μπλαουγκράνα» για να τους συναντήσουμε, όταν θα έπαιζαν με τον Παναθηναϊκό τον Οκτώβριο του 2005, αν και δεν τρέφαμε μεγάλες ελπίδες είχε αποτέλεσμα.\nΜας απάντησαν προσκαλώντας μας να παρακολουθήσουμε την προπόνηση της ομάδας στην Αθήνα», ανέφεραν μεταξύ άλλων οι «ερυθρόλευκοι» γι’ αυτήν την αξέχαστη βραδιά που βίωσαν.\nΦυλακές ανηλίκων, ξεχωριστά φιλικά, ανθοδέσμη…\nΠλέον, έχετε αρχίσει να αντιλαμβάνεστε την αξία και τη δράση που επιδείκνυε ο Α.Ο. Αστέρας 2004, μια ομάδα που πέρασε τα στενά όρια της Καισαριανής.\nΌπως γίνεται εύκολα κατανοητό, οι ξεχωριστές φιλικές αναμετρήσεις ήταν δεκάδες και νικητές αναδεικνύονταν το ποδόσφαιρο, ο αθλητισμός, ο πολιτισμός, η ευγενής άμιλλα…\nΕνδεικτικά παραδείγματα αποτέλεσαν ο αγώνας με μία ομάδα παικτών περιορισμένης όρασης ή η προσφορά ανθοδέσμης σε κάθε αντίπαλο, πριν από τη σέντρα.\nΗ επίσκεψη στις φυλακές ανηλίκων της Αυλώνας οδήγησε στο συμπέρασμα ότι «το σωφρονιστικό μας σύστημα δεν σε βελτιώνει ως άνθρωπο και ελάχιστα συμβάλλει στην επανένταξη αυτών των νέων στην κοινωνία μας», όπως ανέφεραν οι «ερυθρόλευκοι».\nΟι διάσημοι, η βιβλιοθήκη και το πάρκο\nΧάρρυ Κλυνν, Παντελής Βούλγαρης, Θάνος Μικρούτσικος, Μανώλης Μητσιάς, Διονύσης Τσακνής, Χρήστος Θηβαίος, Αντώνης Ρέμος, Νόνικα Γαληνέα, Λάκης Λαζόπουλος, Παύλος Κοντογιαννίδης, Ηλίας Λογοθέτης, Παύλος Χαϊκάλης, Πέτρος Φιλιππίδης…\nΜερικοί από τους διάσημους, ο καθείς στην κατηγορία του, οι οποίοι με τον έναν ή τον άλλον τρόπο συνέβαλαν στην προώθηση του ονόματος και των αξιών του Α.Ο. Αστέρας 2004.\nΗ ομάδα της Καισαριανής δημιούργησε τη δική της αθλητική βιβλιοθήκη και, μεταξύ άλλων, οι πολιτικοί Γιώργος Βουλγαράκης, Αλέκος Αλαβάνος, Γιώργος Ορφανός έστειλαν συγχαρητήριες επιστολές.\nΟ Γιώργος Κούδας, από την πλευρά του, ανέφερε με δήλωσή του: «Σας στέλνω το βιβλίο μου που αποτελεί κατάθεση ψυχής και εύχομαι ολόψυχα να μου δοθεί η ευκαιρία να βρεθώ κοντά σας.\nΕπιθυμώ να φυτέψω κι εγώ το δεντράκι μου στο Πάρκο των Διεθνών, το οποίο δημιουργείται στο γήπεδο που φέρει το όνομα του αείμνηστου φίλου μου Μιχάλη Κρητικόπουλου. Η πρωτοβουλία σας εύχομαι να βρει πολλούς μιμητές στον χώρο του ποδοσφαίρου».\nΠοιο είναι το Πάρκο των Διεθνών; Ορίστε ένα δείγμα:\nΈπειτα από ιδέα του Α.Ο. Αστέρας 2004 και του Στέλιου Γιαννακόπουλου, δημιουργήθηκε το Πάρκο των Διεθνών στον περιβάλλοντα χώρο του Δημοτικού Σταδίου της Καισαριανής, το οποίο φέρει το όνομα του Μιχάλη Κρητικόπουλου.\nΤα ερασιτεχνικά σωματεία της πόλης (ΓΑΟ Εθνικός Αστέρας, Γ.Σ. Καισαριανής, Πανιώνιος, Φωστήρας), οι σύλλογοι Παλαιμάχων Ποδοσφαιριστών των μεγάλων ομάδων και ο ΠΣΑΠ, συμμετείχαν ενεργά σε αυτήν την πρωτοβουλία.\nΣτις 14 Νοεμβρίου 2005, συγκεντρώθηκαν 38 διεθνείς άσοι στο στάδιο «Μιχάλης Κρητικόπουλος» και φύτεψαν συμβολικά από ένα δέντρο που φέρει το όνομά τους.\nΑναλυτικά: Κώστας Αντωνίου, Χρήστος Αρδίζογλου, Αχιλλέας Ασλανίδης, Κώστας Βαλλιάνος, Νίκος Βαμβακούλας, Παύλος Γρηγοριάδης, Γιώργος Δαρίβας, Τάκης Ελευθεριάδης, Κώστας Ιωσηφίδης, Αριστείδης Καμάρας, Πέτρος Καραβίτης, Κώστας Καραπατής, Γιώργος Καραφέσκος, Κώστας Λινοξυλάκης, Τάκης Λουκανίδης, Στέλιος Μανωλάς, Κώστας Νεστορίδης, Τάκης Οικονομόπουλος, Κώστας Ορφανός, Σάββας Παπάζογλου, Μίμης Παπαϊωάννου, Αντώνης Παραγιός, Ζαχαρίας Πιτυχούτης, Νίκος Σαργκάνης, Στέλιος Σκευοφύλαξ, Γιάννης Σκορδίλης, Γιώργος Σκρέκης, Ανδρέας Σταματιάδης, Γιάννης Τζιφόπουλος, Απόστολος Τόσκας, Νίκος Τσιαντάκης και Λέλος Χασεκίδης.\nΑπό τους τότε εν ενεργεία άσους, το «παρών» έδωσαν οι Στέλιος Γιαννακόπουλος, Μιχάλης Καψής, Γιώργος Ανατολάκης και Παρασκευάς Άντζας.\nΓιώργος Δεληκάρης, Νίκος Μάλλιαρης, Θάνος Μικρούτσικος\n«Από τους ανθρώπους δεν λείπει η δύναμη, η θέληση απουσιάζει». Φράση παρμένη από την εισαγωγή του αφιερώματος σε μία ομάδα-πρότυπο για τον Αθλητισμό και τον Πολιτισμό.\nΧρησιμοποιήστε το μυαλό σας, ζυγίστε τις καταστάσεις, φιλτράρετε το καλό και το κακό… Αυτές είναι οι πολύ απλές και κατανοητές «οδηγίες χρήσης» πριν από τη δράση.\nΟ Α.Ο. Αστέρας έδρασε με το μεράκι μιας χούφτας ανθρώπων και απέδειξε ότι δεν υπάρχει τίποτα ακατόρθωτο, όταν ο σκοπός εξυπηρετεί αξίες και ιδανικά.\nΜε την καθημερινή προσπάθεια για κάθε τι καλό διασφαλίζεται η ευεξία, ένα αγαθό που τα τελευταία χρόνια εκλείπει από πολλές ψυχές, απόρροια της ατομικής παραίτησης, αλλά και της στοχευμένης επίθεσης από Μέσα (και Έξω).\nΜε μία σπάνια φωτογραφία ενός θρύλου των γηπέδων που μας «άφησε» το 2018, του Τάκη Λουκανίδη, σας ευχόμαστε Καλές Γιορτές με Υγεία και Χαρά.


The Greek Crisis: Και όμως έχουμε επιλογή!\nΤο αργότερο από το 2009 η ελληνική οικονομία περιήλθε σε μια οικονομική κρίση διαρκείας. Κύρια χαρακτηριστικά της η πτώση του ΑΕΠ κατά περίπου 14% μέσα σε τρία χρόνια (2009-2011), με προοπτική για περαιτέρω μεγάλη πτώση τουλάχιστον το 2012, και η δραματική αύξηση της ανεργίας που το 2012 ξεπέρασε το 20%. Οι προβλέψεις για τα επόμενα δύο-τρία χρόνια δεν είναι ενθαρρυντικές.\nΗ κρίση χρέους και η ύφεση, σε συνδυασμό με συχνά αντιφατικά μέτρα, είχαν πολλαπλές πολιτικές επιπτώσεις. Μία από αυτές ήταν η πολυδιάσπαση του πολιτικού χώρου. Κάπως συνοπτικά: Συρρικνώθηκε η επιρροή των δύο κομμάτων εξουσίας ΠΑΣΟΚ και ΝΔ εντός και εκτός Βουλής και ιδρύθηκαν νέα κόμματα. Σύμφωνα με τις έρευνες γνώμης, στη νέα Βουλή θα αντιπροσωπεύονται 9 κόμματα, ενώ τα δύο μεγάλα μπορεί να μην καταφέρουν να έχουν μαζί την πλειοψηφία των βουλευτών. Οι πραγματικές διαφοροποιήσεις σε ελληνική πολιτική και κοινωνία είναι πολύ περισσότερες: στις εκλογές θα συμμετάσχουν επισήμως 29 κόμματα, ενώ μερικά από εκείνα που έχουν πιθανότητες εισόδου στη νέα Βουλή αποτελούν συνασπισμούς μικρότερων ομάδων. Επίσης, πολυάριθμες ομάδες κάνουν αισθητή την παρουσία τους στα λεγόμενα social media.\nΣυχνά η συζήτηση στην Ελλάδα περιστράφηκε γύρω από τη δημοκρατική ποιότητα των εκλογικών συστημάτων που στόχευαν σε μονοκομματικές κυβερνήσεις. Εχει υποστηριχθεί ότι τα εκλογικά συστήματα εκτός της απλής αναλογικής διαστρεβλώνουν τη δημοκρατική διαδικασία μη επιτρέποντας την εκλογή στο Κοινοβούλιο μικρών κομμάτων. Αλλά αυτή η άποψη παρακάμπτει το ερώτημα αν η εμφάνιση πολλών μικρών κομμάτων σημαίνει, ειδικά σε συνθήκες κρίσης, υπέρβαση του πελατειακού-συντεχνιακού συστήματος (της προσοδοθηρίας εν τέλει) ή ενίσχυσή του (της).


Καταλήψεις και επετειακές εκδηλώσεις στον Βόλο για την επέτειο του Πολυτεχνείου\nΤελευταία ενημέρωση: 2019-11-16, 15:29:05\nΠορεία αύριο Κυριακή στις 6 μ.μ. από τον θόλο του Πανεπιστημίου Θεσσαλίας\nΤο ένα μετά το άλλο άρχισαν να κλειδώνουν τα λουκέτα σε τμήματα του Πανεπιστημίου Θεσσαλίας, ενόψει της επετείου του Πολυτεχνείου, που θα τιμηθεί αγωνιστικά με πορεία, που διοργανώνουν φοιτητικοί σύλλογοι και συμμετέχουν φορείς, αύριο Κυριακή στις 6 μ.μ. από τον θόλο του κτιρίου «Παπαστράτος».\nΟ χορός των καταλήψεων άρχισε από προχθές Πέμπτη στο Τμήμα Ηλεκτρολόγων Μηχανικών και Μηχανικών Ηλεκτρονικών Υπολογιστών και χθες σε κλοιό καταλήψεων βρέθηκαν τα Τμήματα Μηχανολόγων Μηχανικών, Αρχιτεκτόνων Μηχανικών, Μηχανικών Χωροταξίας και Παιδαγωγικό Τμήμα Δημοτικής Εκπαίδευσης.\nΟλες οι καταλήψεις, σύμφωνα με τις αποφάσεις των γενικών συνελεύσεων, θα συνεχιστούν έως και αύριο Κυριακή 17 Νοεμβρίου, οπότε και οι κινητοποιήσεις θα μεταφερθούν στον δρόμο.\nΤην ίδια ώρα, χθες στα σχολεία τόσο της Πρωτοβάθμιας, όσο και της Δευτεροβάθμιας Εκπαίδευσης Μαγνησίας δεν έγιναν μαθήματα, με τους μαθητές να συμμετέχουν σε επετειακές εκδηλώσεις για το Πολυτεχνείο.\nΕρευνα για τα θύματα της εισβολής των τανκς\nΤην κεντρική εκδήλωση για λογαριασμό της Διεύθυνσης Δευτεροβάθμιας Εκπαίδευσης Μαγνησίας ανέλαβε για φέτος το 3ο Γενικό Λύκειο Βόλου και πραγματοποιήθηκε στο πρόσφατα αναβαθμισμένο με τεχνολογικό εξοπλισμό αμφιθέατρο του συστεγαζόμενου 3ου Γυμνασίου Βόλου.\nΣύμφωνα με τον διευθυντή του 3ου ΓΕΛ Βόλου Δημήτρη Τσουλκανάκη, φέτος η εκδήλωση για το Πολυτεχνείο έγινε σε επαγγελματικά πρότυπα, λόγω του σύγχρονου οπτικοακουστικού εξοπλισμού. Στη γιορτή ακούστηκαν αφηγήσεις των γεγονότων, έγιναν προβολές βίντεο, αλλά και επετειακά τραγούδια που αποδόθηκαν από 20μελή χορωδία μαθητών και μαθητικό μουσικό συγκρότημα που αποτελούνταν από τρεις μαθητές που έπαιζαν ηλεκτρική κιθάρα και ντραμς.\nΣτο αμφιθέατρο δέσποζε πανό, που δημιούργησε ο μαθηματικός του σχολείου, που όπως φάνηκε έχει καλλιτεχνική φλέβα, Νίκος Καλέργης, και στο οποίο αποτυπωνόταν η είσοδος του Πολυτεχνείου.\nΞεχωριστή ενότητα αποτέλεσε η παρουσίαση έρευνας, που έγινε με βάση το αρχείο του Εθνικού Ιδρύματος Ερευνών για τον αριθμό των θυμάτων την ώρα της εισόδου των τανκς στο Πολυτεχνείο και τα οποία ανέρχονται σε περίπου 30. Την ευθύνη της γιορτής είχαν οι καθηγήτριες Μαρία Παπαζήση και Ζμα Μαρία, ενώ στη φροντίδα της εικόνας και του ήχου ήταν ο Δημ. Λεύκιαλης.\nΣτο μεταξύ, με ανακοινώσεις τους φορείς της πόλης καλούν σε αγωνιστικό εορτασμό του Πολυτεχνείου αύριο στις 6 μ.μ. από τον θόλο του κτιρίου «Παπαστράτος».\nΜε ανακοίνωσή του το διοικητικό συμβούλιο του Ενιαίου Συλλόγου Διδασκόντων του Πανεπιστημίου Θεσσαλίας, τιμώντας την εξέγερση των φοιτητών του Πολυτεχνείου συμμετέχει στις εκδηλώσεις. Συγκεκριμένα, στις 5:30μ.μ. θα κατατεθεί στεφάνι στο Ηρώο Βόλου προς τιμή των αγωνιστών του Πολυτεχνείου και στις 6μ.μ. συμμετέχει στην πορεία που θα ξεκινήσει από το Πανεπιστήμιο (κτίριο Παπαστράτου). «Καταδικάζει επίσης τα αδικαιολόγητα κρούσματα αστυνομικής βίας μέσα και έξω από το Οικονομικό Πανεπιστήμιο Αθηνών», αναφέρει μεταξύ άλλων σε ανακοίνωση.\nΟ ΣΥΡΙΖΑ Μαγνησίας και οι βουλευτές\nΣε κοινή ανακοίνωση της Νομαρχιακής Επιτροπής Μαγνησίας του ΣΥΡΙΖΑ, της Νεολαίας του ΣΥΡΙΖΑ και των βουλευτών Αλ. Μεϊκόπουλου και Κατερίνας Παπανάτσιου επισημαίνεται μεταξύ άλλων ότι, «η δικτατορία έστειλε τα τανκς στο Πολυτεχνείο. Η κυβέρνηση Μητσοτάκη ψήφισε νόμο, που καταργεί το άσυλο και έστειλε τα ΜΑΤ στο Πανεπιστήμιο. Το μήνυμα της 17 Νοέμβρη 1973 είναι πιο επίκαιρο από ποτέ.\nΤο Πολυτεχνείο ζει στους αγώνες του σήμερα για Δημοκρατία, Ισότητα, Κοινωνική Απελευθέρωση. Αυτή είναι η ιστορική παρακαταθήκη εκείνου του αγώνα, που σήμερα καλούμαστε να θυμηθούμε και να τιμήσουμε, μέσα σε συνθήκες αβεβαιότητας για το μέλλον μας, που δυστυχώς επέστρεψαν.\nΗ απάντηση στους επιλήσμονες της Ιστορίας, τους αρνητές των δημοκρατικών κανόνων και τους προπαγανδιστές των δήθεν νέων μονόδρομων είναι το δυνάμωμα της καθημερινής δράσης για μία καλύτερη ζωή για όλους.\nΟλοι, μαζικά, ενωτικά και αγωνιστικά στις συγκεντρώσεις για την επέτειο του Πολυτεχνείου».\nΑνακοίνωση – κάλεσμα για τη συμμετοχή στις αυριανές κινητοποιήσεις εξέδωσε η Αριστερή Παρέμβαση στη Θεσσαλία.\nΣτις επετειακές εκδηλώσεις συμμετέχει η ΑΔΕΔΥ Μαγνησίας, σημειώνοντας μεταξύ άλλων ότι «οι αντοχές της ελληνικής κοινωνίας δοκιμάζονται σκληρά από την μακροχρόνια οικονομική κρίση, καθώς τα πιο ευάλωτα και αδύναμα στρώματα της κοινωνίας επωμίζονται τα βάρη αυτών των άδικων πολιτικών, που ασκούνται τόσο σε ευρωπαϊκό όσο και σε εθνικό επίπεδο.\nΟ φετινός εορτασμός αποκτά ιδιαίτερη σημασία λόγω της επίθεσης της Κυβέρνησης της Ν.Δ. στα δικαιώματα των εργαζομένων και της νεολαίας».\nΤο διοικητικό συμβούλιο της ΠΟΕΣΥ (Πανελλήνια Ομοσπονδία Ενώσεων Συντακτών), αναφέρει:\n«Μετά από 46 χρόνια από την εξέγερση του Πολυτεχνείου, ο Νοέμβρης παραμένει συνυφασμένος στη συνείδηση του ελληνικού λαού με τον αγώνα για μόρφωση, δουλειά με δικαιώματα και ελευθερία. Η πάλη ενάντια στην Χούντα των συνταγματαρχών ήταν παράλληλα αγώνας για την ελευθερία του Τύπου, που υπήρξε από τα πρώτα «θύματα» της δικτατορίας.\nΗ Πανελλήνια Ομοσπονδία Ενώσεων Συντακτών (ΠΟΕΣΥ) καλεί τους δημοσιογράφους όλης της χώρας να ενώσουν τη φωνή τους με αυτή των Ελλήνων πολιτών υπό το διαχρονικό σύνθημα «Ψωμί, Παιδεία, Ελευθερία» και να υπερασπίσουν την αλήθεια και την ελευθερία της ενημέρωσης.\nΣε μια περίοδο που οι συνθήκες άσκησης του δημοσιογραφικού επαγγέλματος γίνονται ολοένα δυσκολότερες κι ενώ συνεχίζουν να κοστίζουν ακόμα και ζωές ανθρώπων του Τύπου, διατρανώνουμε την πεποίθησή μας πως η ελεύθερη, αξιόπιστη και αντικειμενική ενημέρωση του λαού είναι ο βασικός πυλώνας της λειτουργίας της Δημοκρατίας και το όριο ενάντια σε κάθε μορφής έλεγχο και χειραγώγηση που επιχειρείται από την εκάστοτε εξουσία, πολιτική ή και οικονομική».\nΠορεία στο Γεωργούλα\nΜε ανακοίνωσή του ο Σύνδεσμος Εμποροϋπαλλήλων καλεί σε συμμετοχή στο συλλαλητήριο, που θα γίνει αύριο στις 11 το πρωί στον Φαρδύ στη Ν. Ιωνία προς το στρατόπεδο Γεωργούλα, όπου στρατοπεδεύουν Αμερικανοί στρατιώτες.\n«Απέναντι στα σχέδια των ιμπεριαλιστών, απέναντι στην πολιτική που δολοφονεί τα όνειρα και το μέλλον της νέας γενιάς, για τα κέρδη των λίγων διεκδικούμε και αγωνιζόμαστε για την ικανοποίηση των σύγχρονων αναγκών των εργατών και της νεολαίας σε μόρφωση, δουλειά, ζωή. Ανοίγουμε τον δρόμο για να γίνουν πράξη τα συνθήματα και οι διεκδικήσεις των αγωνιστών της αντιδικτατορικής πάλης και του Πολυτεχνείου του ’73», αναφέρουν μεταξύ άλλων σε ανακοίνωσή τους.\nΣτην ίδια πορεία το παρών θα δώσoυν με ανακοίνωσή του ο Σύλλογος Συνταξιούχων ΙΚΑ, Επικουρικών και Συγχωνευθέντων Ταμείων Μαγνησίας και το Σωματείο Καθαριστριών- Καθαριστών Μαγνησίας.


Champions League: Κόντρα στην Τότεναμ ο Ολυμπιακός | Euronews\nChampions League: Κόντρα στην Τότεναμ ο Ολυμπιακός\nΠνευματικά Δικαιώματα Action Images via Reuters/Andrew Couldridge\nΤην Τότεναμ αντιμετωπίζει στις 22:00 το βράδυ ώρα Ελλάδος και Κύπρου ο Ολυμπιακός και όλοι οι προβολείςείναι στραμένοι πάνω στο Ζοσέ Μουρίνιο.\nΟ Πορτογάλος επιστρέφει στην κορυφαία διοργάνωση και μάλιστα στο ντεμπούτο του μπροστά στους φίλους των Πετεινών, στο «καλύτερο γήπεδο του κόσμου» όπως είπε και ο ίδιος την πρώτη ημέρα της άφιξής του στ Λονδίνο.\nΗ αναμέτρηση διεξάγεται μία εβδομάδα μετά την πρόσληψή του και λίγες ημέρες μετά το νικηφόρο ξεκίνημα (2-3 την Γουεστ Χαμ) στην αγγλική Premier League.\nΜία νίκη απέναντι στον δευτεραθλητή Ελλάδας, εξασφαλίζει στην Τότεναμ, πρόκριση στη φάση νοκ-άουτ φάση του Champions League, εκεί όπου ήδη βρίσκονται Μπάγερν, Γιουβέντους και Παρί Σεν Ζερμέν.\nΤο έργο των παικτών του Πέδρο Μαρτίνς κάθε άλλο παρά εύκολο είναι, και αυτό όχι μόνο επειδή η φιναλίστ του περυσινού Champions League θέλει τη νίκη για να κάνει ολοκληρωτικό restart σε ένα κακό ξεκίνημα αλλά και λόγω της κακής παράδοσης που υπάρχει.\nΟι Πειραιώτες θα δώσουν το 15ο παιχνίδι τους στην Αγγλία και το μόνο σίγουρο είναι ότι στο νησί δεν έχουν εύκολο έργο. Σε 14 αγώνες, ο Ολυμπιακός μετρά μία νίκη, μια ισοπαλία και 12 ήττες. Σ' αυτά τα παιχνίδια οι Πειραιώτες έχουν καταφέρει να σκοράρουν μόλις επτά φορές, ενώ έχουν δεχτεί 40 γκολ, δηλαδή δέχονται περίπου 2,9 γκολ ανά αγώνα.


Πρόχειρο Τετράδιο: Τα εισιτήρια των αστικών συγκοινωνιών και τα σκυλιά που κυνηγούν αυτοκίνητα...\nΤα εισιτήρια των αστικών συγκοινωνιών και τα σκυλιά που κυνηγούν αυτοκίνητα...\n[Τρίτη, Μαΐου 06, 2008 | 6 αφορμές για διάλογο ]\nΤόσο τα κόμματα της αντιπολίτευσης όσο και κοινωνικοί και συνδικαλιστικοί φορείς έχουν εκφράσει εντονότατες διαφωνίες για την νέα τιμή των εισιτηρίων στις αστικές συγκοινωνίες. Έγιναν, όμως, πραγματικά αυξήσεις στις τιμές; Ας κοιτάξουμε τις περιπτώσεις μια προς μια.\n1) Οι πολίτες που χρησιμοποιούν τα μέσα μαζικής μεταφοράς 1-15 ημέρες τον μήνα, αλλάζοντας δυο μέσα για να φτάσουν στον προορισμό τους πλήρωναν με την παλαιότερη τιμή από 1 έως 1,30 ευρώ. Η πρώτη τιμή αφορά την αγορά του παλαιού ενιαίου εισιτηρίου Επειδή, όμως, ελάχιστα περίπτερα το πωλούσαν (και ως κλασσικοί Έλληνες δεν είχαν φροντίσει να αγοράσουν δεσμίδα) συνήθως πλήρωναν ξεχωριστό εισιτήριο για κάθε ένα από τα μέσα που χρησιμοποιούν. Με την νέα τιμή καταβάλουν ο,80 ευρώ ανα εισιτήριο (το οποίο θα πωλείται παντού) έχοντας, δηλαδή κέρδος που μπορεί να φτάσει τα 6 ευρώ το μήνα.\n2) Οι πολίτες που επιλέγουν τα μέσα μαζικής μεταφοράς για την καθημερινή τους μετακίνηση επιλέγουν την έκδοση μηνιαίας κάρτας απεριορίστων διαδρομών. Και σε αυτή την κατηγορία ο επιβάτης βγαίνει κερδισμένος, καθώς, η κάρτα για λεωφορεία, τρόλεϊ και τραμ μειώνεται από τα 17,5 ευρώ στα 15 ευρώ ενώ η κάρτα για όλα τα μέσα μεταφοράς από τα 38 ευρώ στα 35 ευρώ.\n3) Οι χαμένοι των αυξήσεων είναι αυτοί που επιλέγουν τα μέσα από 1-15 φορές τον μήνα χρησιμοποιώντας ένα μόνο μέσο. Οι πολίτες αυτοί αποτελούν και την μειοψηφία του επιβατικού κοινού αποτελώντας τους απόλυτα περιστασιακούς επιβάτες που επιλέγουν το αυτοκίνητο ή το ταξί για το σύνολο, σχεδόν, των μετακινήσεων τους.\nΤα κίνητρα της, ομολογουμένως, έξυπνης και φιλολαϊκής κίνησης του υπουργείου μπορεί να είναι η προσπάθεια βελτίωσης των εσόδων χωρίς, όμως, την οικονομική επιβάρυνση της πλειοψηφίας των πολιτών. Μπορεί, όμως, να ήθελαν να λειτουργήσει σαν... καρότο έπειτα από το μαστίγιο της απαράδεκτης αύξησης των διοδίων, της πώλησης του ΟΤΕ και της, δρομολογούμενης, διάλυσης της Ολυμπιακής.\nΤο προφανές, όμως, είναι ότι το υπουργείο μεταφορών επέλεξε αντί να προβεί σε μια εξοντωτική για τον πολίτη αύξηση των τιμών να επιλέξει το κέρδος να προέλθει από την αύξηση του αριθμού των επιβατών και κυρίως από την μείωση των λαθρεπιβατών (το πρόστιμο για μη επικύρωση εισιτηρίου ανέβηκε στα 48 ευρώ!).\nΤα κόμματα της αντιπολίτευσης και οι συνδικαλιστές αντί να επικροτήσουν την κίνηση και να επικεντρωθούν στα υπόλοιπα ουσιώδη που δρομολογεί το υπουργείο μεταφορών, προτίμησαν να συμπεριφερθούν σαν τα σκυλιά που κυνηγούν τα λάστιχα των αυτοκινήτων. Δεν γνωρίζουν το λόγο που το κάνουν, ούτε τι, ουσιαστικό, θα καταφέρουν εάν τύχει και τα αρπάξουν...\nkarpidis είπε... @ 6 Μαΐου 2008 - 3:11 μ.μ.\nΑυτή τη μείωση ή στην χειρότερη σταθεροποίηση του εισιτηρίου ξεκινούσα σήμερα να γράψω! Με πρόλαβες. Την εξηγώ και στους γονείς μου και ο πατέρας μου με τόση προπαγάνδα από τη ΤV την κατάλαβε μετά από πολλή ώρα\nΠαναγιώτης Παπαχατζής είπε... @ 6 Μαΐου 2008 - 5:38 μ.μ.\nΆστα να πάνε! Και εγώ μια απο τα ίδια έπαθα. Αφού είπε το mega οτι αυξήθηκαν έτσι είναι. Η εικονική πραγματικότητα στο μεγαλείο της!\nΑνώνυμος είπε... @ 6 Μαΐου 2008 - 11:41 μ.μ.\nΓιατί δεν σκέπτεται κάποιος την μαζική συμβολική κατάληψη συγκοινωνιακών μέσων για μια μέρα!\nέχεις κληθεί σε παίγνιον\nΠαναγιώτης Παπαχατζής είπε... @ 7 Μαΐου 2008 - 11:27 π.μ.\nΓια ποιο λόγο; Τα εισιτήρια δεν αυξήθηκαν...\nΑνώνυμος είπε... @ 7 Μαΐου 2008 - 11:29 μ.μ.\nΠήρα φόρα ε;\nΝα τους πάρουμε τα σώβρακα, υπάρχει μεγάλη οργή μέσα μας..\nΗ αλήθεια είναι ότι δεν πολυασχολήθηκα με την αστική της αθήνας αφού δεν μένω εδώ\nΠάντως, το κέρδος είναι πάλι μικρό για τον πολίτη, ενώ για ανθρώπους σαν κι μένα π.χ. που (όποτε είμαι Αθήνα) χρησιμοποιώ ηλεκτρικό και μετρό (και τα πόδια μου) υπάρχει αύξηση.\nΘα μου πεις ο Αθηναίος θα π΄΄αρει μηνιαία κάρτα, σωστά.\nΤέλος πάντων πρέπει να γίνουν ακόμα πιο φτηνά αλλιώς κατάληψη!!!!χιχιχι


ΑΝΘΡΩΠΟΣ-ΟΙΚΟΣΥΣΤΗΜΑ - Μικροί συνεπιβάτες, μεγάλη προσοχή! στο Lateam.gr\nΜικροί συνεπιβάτες, μεγάλη προσοχή!\nThis is a discussion on Μικροί συνεπιβάτες, μεγάλη προσοχή! within the ΑΝΘΡΩΠΟΣ-ΟΙΚΟΣΥΣΤΗΜΑ forums, part of the ΕΡΕΥΝΑ-ΕΠΙΣΤΗΜΕΣ category; Συμβουλές για ασφαλείς μετακινήσεις με τα παιδιά Αφήνετε το παιδί σας στο αυτοκίνητο χωρίς να κάθεται στο ειδικό κάθισμα; Μήπως ...\n05-07-2011, 13:05: #1\nΣυμβουλές για ασφαλείς μετακινήσεις με τα παιδιά\nΑφήνετε το παιδί σας στο αυτοκίνητο χωρίς να κάθεται στο ειδικό κάθισμα; Μήπως το κρατάτε στην αγκαλιά σας ως συνοδηγός; Να ξέρετε πως ο μη ασφαλής τρόπος μεταφοράς αποτελεί την πιο συχνή αιτία θανάτου παιδιών ηλικίας άνω των 4 ετών στην Αμερική.\nΚαλαθούνες, πορτ μπεμπε, αγκαλιά δεν έχουν καμία ασφάλεια για τους μικρούς συνεπιβάτες. Ανάλογα με την ηλικία και το βάρος του το παιδί θα πρέπει να κάθεται στο κατάλληλο κάθισμα.\nΥπάρχουν παιδικά καθίσματα αυτοκινήτου που κοιτάζουν προς τα πίσω και καθίσματα που κοιτάζουν προς τα εμπρός. Αυτά που κοιτάζουν προς τα πίσω, προορίζονται για παιδιά βάρους έως 13 κιλών ή από νεογέννητα έως ηλικίας 9-12 μηνών και μπορούν να τοποθετηθούν είτε στο πίσω κάθισμα του αυτοκινήτου είτε στο κάθισμα του συνοδηγού με την προϋπόθεση ότι θα είναι απενεργοποιημένος ο αντίστοιχος μπροστινός αερόσακος.\nΤα καθίσματα αυτοκινήτου με φορά προς τα εμπρός προορίζονται για παιδιά που έχουν βάρος από 9 έως 36 κιλά και χωρίζονται σε δύο κατηγορίες: στα καθίσματα που είναι για παιδιά ηλικίας από 9 μηνών έως 4 ετών και σε ‘κείνα που είναι για παιδιά μεγαλύτερα των 4 ετών. Κι αυτά τα καθίσματα μπορούν να χρησιμοποιηθούν στα πίσω καθίσματα ή στο κάθισμα του συνοδηγού.\nΓια παιδιά που είναι μεγαλύτερα των έξι ετών συνιστάται η χρήση βοηθητικού μαξιλαριού, το οποίο ανορθώνει το κεφάλι και βοηθά να τοποθετηθεί η διαθέσιμη διαγώνια και οριζόντια ζώνη αυτοκινήτου ενήλικα, με σωστό τρόπο.\nΚατά την αγορά ενός παιδικού καθίσματος αυτοκινήτου οι γονείς θα πρέπει να προσέξουν να είναι κατάλληλο για το βάρος και την ηλικία του παιδιού. Επίσης, πρέπει να δοκιμάσουν αν εφαρμόζει στο αυτοκίνητο, στο οποίο θα το τοποθετήσουν και να ελέγξουν αν φέρει επίσημη έγκριση από την ΕΕ. Τα περισσότερα κατασκευάζονται σύμφωνα με τον Κανονισμό 44 της Οικονομικής Επιτροπής για την Ευρώπη (σε συντομογραφία ΟΕΕ Κ44 ή ECE R44).\nΣτην περίπτωση αυτή, διαθέτουν υποχρεωτικά ειδική ετικέτα που ξεκινά με το γράμμα Ε και τελειώνει με τον μέγιστο αριθμό κιλών του παιδιού. Η λέξη «Universal» στην ετικέτα σημαίνει ότι το κάθισμα μπορεί να τοποθετηθεί σε όλους τους τύπους αυτοκινήτων.\nΗ χρήση μεταχειρισμένου καθίσματος αυτοκινήτου πρέπει να γίνεται με ιδιαίτερη προσοχή, διότι αυτό μπορεί να έχει υποστεί φθορά ή να μη πληροί τις σύγχρονες προδιαγραφές.\ngeodon (05-07-2011), korn (05-07-2011)\nΑπό μικροί στην παρανομία LATEAM RSS NEWS 0 23-04-2009 23:04:


Σε άλλα νέα, μπορείτε να πάτε στην Πολωνία και να γίνετε Witchers σε κανονική σχολή - Unboxholics.com\nΣε άλλα νέα, μπορείτε να πάτε στην Πολωνία και να γίνετε Witchers σε κανονική σχολή\nΤο The Witcher franchise έχει γιγαντωθεί τα τελευταία χρόνια, αφού εκτός από τα πολύ δημοφιλή και επιτυχημένα παιχνίδια της CD Projekt Red, το Netflix ετοίμασε και μία τηλεοπτική σειρά, η οποία γνώρισε και αυτή τεράστια επιτυχία, με τη 2η σεζόν και άλλα projects γύρω από το Witcher να έρχονται σύντομα.\nΠως θα σας φαινόταν όμως αν σας λέγαμε ότι υπάρχει μέχρι και κανονική σχολή για Witchers; Ναι καλά διαβάσατε. Αυτό συμβαίνει στην Πολωνία τα τελευταία έξι χρόνια. Συγκεκριμένα, υπάρχει μία κανονική σχολή που σας μαθαίνει πώς να γίνετε πραγματικοί witchers και μέχρι σήμερα έχουν συμμετάσχει περισσότεροι από 2000 άνθρωποι από 52 χώρες και «ακολουθούν» τα βήματα του Geralt of Rivia, τον πρωταγωνιστή των βιβλίων του Andrzej Sapkowski. Μέχρι τώρα, η σχολή αυτή δεν ήταν επίσημη, αλλά η CD Projekt Red έδωσε τα χέρια με τον οργανισμό αυτό για να πάρει τα επίσημα δικαιώματα και έτσι, θεωρείται πλέον επίσημη σχολή για witchers.\nΜέσα από ένα ειδικό event που κρατάει τρεις ημέρες, η σχολή σάς βάζει στον κόσμο του Witcher, σε ένα αληθινό Πολωνικό κάστρο ώστε να περάσετε την προπόνησή σας όσο πιο αληθοφανείς γίνεται. Ωστόσο, στους μαθητές δίνεται η δυνατότητα να κυνηγήσουν τέρατα, να φορέσουν ενδυμασίες και να γνωρίζουν χαρακτήρες από τα βιβλία και τα παιχνίδια.\nΟ Dastin Wawrzynia, εκπρόσωπος του σχολείου μετέφερε:\nΔε χρειάζονται ειδικές απαιτήσεις για να έρθει στη σχολή μας. Η τιμή του εισιτηρίου περιλαμβάνει ένα βασικό κοστούμι, έναν χαρακτήρα από το Witcher με σενάριο από την ομάδα μα, καθώς και διάφορα εργαστήρια που εξηγούν τους κανόνες του παιχνιδιού, με ασφάλεια και ιδιαίτερη προσοχή για τους ανθρώπους που έρχονται πρώτη φορά.\nΓια περισσότερες πληροφορίες σχετικά με τη σχολή του Witcher και τα εισιτήρια μπορείτε να ενημερωθείτε από το επίσημο site πατώντας εδώ.\nΠαρακάτω μπορείτε να δείτε και το σχετικό trailer της σχολής.\nTags: the witcher tv series the witcher ελληνικό netflix netflix cd projekt red\nThe Witcher: Nightmare of the Wolf: Η anime ταινία κάνει ό,τι δε μπορεί η σειρά | Review\nΜένει Netflix η δημιουργός του τηλεοπτικού The Witcher - Υπέγραψε μεγάλο deal\nThe Witcher 2η σεζόν: Θα μεταφέρει μια αγαπημένη ιστορία από τα βιβλία (ΒΙΝΤΕΟ)


ενοικιαση αυτοκινητου Split Downtown\nΚύριος Κροατία Split Downtown\nSplit Downtown Σύγκριση τιμών ενοικίασης αυτοκινήτων\nΑναζήτηση και σύγκριση τιμών ενοικίασης αυτοκινήτων σε Split Downtown. Αποκλειστικές εκπτώσεις μέχρι 70% Τα βασικά πλεονεκτήματα αυτού του ταξιδιού είναι η οικονομία, η άνεση και η έλλειψη περιορισμών στη διαδρομή. Είναι δική μας απόφασή το πού θα σταματήσουμε και πόσο χρόνο θα διαρκέσει αυτή η στάση. Δώστε στον εαυτό σας όσο χρόνο χρειάζεστε για ξεκούραση και μοιράστε το κόστος ενοικίασης. Και το cars-scanner θα κάνει το ταξίδι σας ακόμα πιο συμφέρον με έκπτωση στην κράτησή σας έως και 70%.\nSplit Downtown. Ειδική προσφορά για ενοικίαση αυτοκινήτου\nΠλησιέστερα σημεία ενοικίασης κοντά στην Split Downtown


Ενημερωτική Εκδήλωση με Παγκόσμια Τράπεζα – live | blog καθημερινής ενημέρωσης\nΕνημερωτική Εκδήλωση με Παγκόσμια Τράπεζα – live\nΑπευθείας μετάδοση της ενημερωτικής εκδήλωσης κλιμακίου της Παγκόσμιας Τράπεζας με φορείς της περιοχής\nΕνημερωτική εκδήλωση ΚΑΣΑΠΙΔΗ για αγροτικά θέματα Ο βουλευτής Ν. Κοζάνης Γιώργος Κασαπίδης εν όψει των Προκηρύξεων των Προγραμμάτων Αγροτικής Ανάπτυξης, σας προσκαλεί σε ενημερωτική συνάντηση που...\nΔημοσιεύτηκε απο τον Αντώνης Παραράς στις 7,Οκτώβριος, 2019, 5:40 μμ. στις Κατηγορίες HOT - ΕΙΔΗΣΕΙΣ, photos, video, ΠΕΡΙΦΕΡΕΙΑ Δ. ΜΑΚΕΔΟΝΙΑΣ, ΠΟΛΙΤΙΚΑ ΚΑΣΤΟΡΙΑΣ. Νπορείτε να παρακολουθείσετε τισ απαντήσεις επι του άρθρου απο RSS 2.0. Παρακαλούμε σχολιάστε το άρθρο...( ή αφήστε σύνδεσμο trackback)


Ο υπολογιστής σας ευθύνεται για κακή ποιότητα ήχου - Lync\nΟ υπολογιστής σας ευθύνεται για κακή ποιότητα ήχου\nΟ υπολογιστής σας λειτουργεί με αργή ταχύτητα και ευθύνεται για την κακή ποιότητα του ήχου. Ενδέχεται να υπάρχουν πάρα πολλές εφαρμογές που εκτελούνται ταυτόχρονα στον υπολογιστή σας. Δοκιμάστε να κλείσετε μερικές εφαρμογές που δεν χρειάζεστε. Επίσης, βεβαιωθείτε ότι τα προγράμματα οδήγησης των συσκευών του υπολογιστή σας είναι ενημερωμένα.\nΒεβαιωθείτε ότι η συσκευή που χρησιμοποιείτε είναι βελτιστοποιημένη για το Lync 2010. Για να δείτε τη λίστα των βελτιστοποιημένων συσκευών, ανατρέξτε στο άρθρο Τηλέφωνα και συσκευές για το Microsoft Office Communicator.\nΕάν το πρόβλημα δεν επιλυθεί, μεταφέρετε την κλήση σε γραμμή σταθερής τηλεφωνίας. Για να μεταφέρετε μια κλήση, στο παράθυρο συνομιλίας του Lync, κάντε κλικ στο κουμπί Μεταφορά και κάντε ένα από τα εξής:\nΚάντε κλικ σε έναν από τους άλλους αριθμούς (π.χ. τον αριθμό του κινητού τηλεφώνου σας).\nΚάντε κλικ στην επιλογή Άλλο άτομο ή αριθμός και, στο παράθυρο διαλόγου που εμφανίζεται, πληκτρολογήστε τον αριθμό τηλεφώνου στον οποίο θέλετε να μεταφέρετε την κλήση. Στη συνέχεια, κάντε κλικ στο κουμπί OK.


Μετατρέψτε την σοφίτα σε PlayRoom με αυτές τις ιδέες - interiodecor.gr\nΗ παραμονή στο σπίτι ειδικά εποχές όπως αυτές του COVID-19 μπορεί να προκαλεί νευρικότητα και όταν έχετε παιδιά γύρω σας, γίνεται αρκετά ξέφρενη και γρήγορη! Είναι δύσκολο να τους κρατάς περιορισμένους και απασχολημένους ανά πάσα στιγμή και σύντομα θα αρχίσουν να σε ενοχλούν εφόσον δεν μπορούν να πάνε ξανά στο πλησιέστερο πάρκο ή στην παραλία. Αυτό που βοηθά εδώ είναι ένας υπέροχος χώρος παιχνιδιού – ένας χώρος (playroom) που τους επιτρέπει να εκφράζονται ελεύθερα ακόμη να νιώθουν μυστικότητα και μια υπέροχη απόδραση που δεν μοιάζει με το υπόλοιπο σπίτι. Ενώ ένας χώρος παιχνιδιού σε οποιοδήποτε επίπεδο βοηθά στην επίλυση αυτού του προβλήματος, ένας στη σοφίτα μεταφέρει την εμπειρία σε ένα εντελώς νέο επίπεδο. Ο χώρος παιχνιδιού στη σοφίτα, ένα playroom στη σοφίτα, είναι η τέλεια απόδραση ακόμα και σε περιόδους κοινωνικής απομόνωσης!\nΕάν έχετε αγνοήσει μέχρι τώρα τη σοφίτα ή απλά την χρησιμοποιούσατε ως αποθήκη, τώρα είναι η ώρα να της δώσετε μια νέα χρήση. Καθαρίστε τη σοφίτα, σχεδιάστε μια γρήγορη αναδιαμόρφωση και έχετε έναν υπέροχο χώρο παιχνιδιού που όλοι στην οικογένεια μπορούν να απολαύσουν με μια απλή προσθήκη λίγων θέσεων (καρέκλες και πολυθρόνες) το σαββατοκύριακο. Τα Playrooms στη σοφίτα φαίνονται τόσο ονειρεμένα ακόμη και όταν κάνετε πολύ λίγα πράγματα όσον αφορά τη διακόσμηση. Είναι μόνο η εμπειρία να έχετε ένα χώρο μακριά από τα συνηθισμένα δωμάτια του σπιτιού σας που δίνει αυτόν τον παράγοντα «αυτό το κάτι» στον χώρο παιχνιδιού (playroom) στη σοφίτα. Από το σύγχρονο και ευρύχωρο έως το μικρό και εξοικειωμένο με το χώρο, εδώ είναι τα καλύτερα και πιο όμορφα εμπνευσμένα playrooms στη σοφίτα για εσάς.\nΒρίσκοντας αυτόν τον πρόσθετο χώρο\nΟ χώρος παιχνιδιού στη σοφίτα που μόλις ανακαλύφθηκε δεν χρειάζεται να είναι αποκλειστικός χώρος παιχνιδιού μόνο για παιδιά. Μπορεί να είναι ένα υπέροχο γραφείο στο σπίτι, υπνοδωμάτιο ή ακόμη και οικογενειακό δωμάτιο. Και όλα αυτά μαζί με την τακτική αίθουσα παιχνιδιών. Στην περίπτωση του γραφείου στο σπίτι / του παιδότοπου ή playroom, έχετε επίσης την ευκαιρία να παρακολουθείτε τα μικρά καθώς κάνετε κάποια εργασία από το σπίτι. Αυτό δημιουργεί έναν ασφαλή χώρο παιχνιδιού όπου εσείς και τα παιδιά μπορείτε να έχετε παραγωγικό χρόνο! Φυσικά, μερικές φορές μπορεί να έχει λίγο θόρυβο, αλλά θα αξίζει τον κόπο. Ο παιδότοπος μπορεί να είναι ένα υπνοδωμάτιο επισκεπτών, εδώ θα βοηθούσε ένας καναπές που γίνεται κρεβάτι. Η ιδέα είναι να δημιουργηθεί ισορροπία με στυλ.\nΚαθιστώντας το πιο φιλικό για παιδιά\nΌλες οι σοφίτες δεν είναι κατάλληλες για την δημιουργία ή κατασκευή ενός playroom (αίθουσας παιχνιδιών), τουλάχιστον όχι με το πως είναι όταν το σκεφτήκατε. Το πρώτο πράγμα που θα θέλατε να βάλετε είναι χαλί στο πάτωμα. Οι περισσότερες σοφίτες έχουν ένα αρκετά σκληρό δάπεδο που μπορεί να προκαλέσει τραυματισμούς στα μικρά παιδιά πολύ εύκολα. Ένα χαλί από τοίχο σε τοίχο είναι ο καλύτερος τρόπος για να το αποφύγετε και αυτό σας επιτρέπει επίσης να προσθέσετε χρώμα σε έναν κατά τα άλλα ουδέτερο χώρο. Στη συνέχεια, ξεκινήστε να σχεδιάζετε τους αποθηκευτικούς χώρους που χρειάζεστε και τα ράφια που θα βοηθήσουν στο στοίβασμα των βιβλίων, παιχνιδιών και αξεσουάρ. Τα ενσωματωμένα παγκάκια και τα καθίσματα μπροστά από τα παράθυρα είναι ζωτικής σημασίας εδώ, καθώς κάνουν πολλές εργασίες χωρίς να κοστίζουν.\nΕπιλογές στυλ, διακόσμησης και φωτισμού\nΟ φωτισμός είναι ένα άλλο σημαντικό στοιχείο στην αίθουσα παιχνιδιών ή ενός playroom (αν προτιμάτε) στη σοφίτα που μπορεί να δημιουργήσει ή να σπάσει ολόκληρο τον χώρο. Εάν μπορείτε να προσθέσετε μερικούς φεγγίτες στο playroom της σοφίτας, τότε αυτό θα ήταν ένα πραγματικό πλεονέκτημα. Εάν αυτό δεν είναι δυνατό, δοκιμάστε τουλάχιστον να προσθέσετε ένα παράθυρο για να μεταφέρετε κάποιο φυσικό φως. Συνδυάστε το με εσοχή φωτισμού και κρεμαστά φώτα για να δημιουργήσετε ένα ομοιόμορφο στρώμα φωτισμού. Στον χώρο παιχνιδιού στη σοφίτα με κεκλιμένη οροφή, ένας ενιαίος, πολύχρωμος τοίχος με έμφαση είναι μια μοντέρνα επιλογή που κάνει άμεση οπτική επίδραση. Μόλις έχετε τη βασική ταξινόμηση, όλα τα άλλα είναι πολύ πιο εύκολο να τα διαμορφώσετε.\nPrevious article 50 μοντέρνες και διαχρονικές κουζίνες με τοίχους από τούβλα\nNext article 100 καταπληκτικές ιδέες βιομηχανικής κουζίνας


''Eπιστροφη στο γυμναστηριο'' - NS6 FITNESS NICOSIA\n''Eπιστροφη στο γυμναστηριο''\nH επαναφορά στο γυμναστήριο και το χάσιμο των κιλών των διακοπών\nΗ επιστροφή στο γυμναστήριο μετά τις διακοπές δεν είναι πάντα …εύκολη υπόθεση! Tα περιττά κιλά που βάλαμε κατά τη διάρκεια της καλοκαιρινή ξεκούρασης έχουν ήδη αρχίσει να διακρίνονται .. για αυτότο χάσιμο των κιλών και η επαναφορά στο γυμναστήριο θέλει τρόπο!Τα παρακάτω λοιπόν θα σας βοηθήσουν να φτάσετε το επιθυμητό αποτέλεσμα σχετικά γρήγορα και να θυμάστε να θέτετε κοντινούς στόχους και έναν τελικό σκοπό ώστε να μην απογοητεύεστε βραχυπρόθεσμα και χάσετε με αυτόν τον τρόπο το βήμα σας.\n1. Πρόγραμμα και πειθαρχία: Δημιουργήστε ένα πλάνο διατροφής, και μαζι με τον Personal Trainer σας ενα προγραμμα άσκησης και εμείνετε σε αυτό! Μην βιαστείτε να ενθουσιαστείτε ή να απογοητευτείτε αντίστοιχα διότι και τα δύο θα σας απομακρύνουν απο τον στόχο σας. Βάσει επιστημονικών ερευνών συνήθως χρειάζονται περίπου 3 εβδομάδες για να αρχίζει να εντάσσεται πλήρως ένας οργανισμός γενικά σε έναν τρόπο ζωής και ειδικότερα σε ένα πρόγραμμα διατροφής και άσκησης ωστε να αρχίσει ορατά να αποδίδει καρπους .\n2. Οι μύες θυμούνται: Για όσους απο εσάς γυμνάζεστε γενικά είναι πολύ πιο πιθανόν να παρατηρήσατε μέσα στις διακοπές μια μερική μεταβολή των κιλών είτε ως προς την ανιούσα είτε ως προς την κατιούσα αλλά αυτό είναι απόλυτα φυσιολογικό. Για εσάς τους ίδιους λοιπόν τα πράγματα είναι πολύ πιο εύκολα αφου τα κύτταρα των μυικών ινών έχουν μνήμη! Άλλο είναι λοιπόν να κάνεις ανάγνωση για εκμάθηση και άλλο να φρεσκάρεις την μνήμη σου μέσω της επανάληψης των ήδη γιγνωσθέντων!\n3.Ψυχολογία: Και όταν λέμε ψυχολογία εννοούμε την καλή! Σίγουρα αισθανόμαστε κάπως άβολα όταν επιστρέφουμε στην ρουτίνα της καθημερινότητας όμως έχει και αυτή τα καλά της! Δραστηριοποιύμαστε ξανά γινόμαστε παραγωγικοί και ως εκτούτου επωμιζόμαστε τα όποια οφέλη. Κακή ψυχολογία σημαίνει κακή διάθεση η οποία με την σειρά της συνεπάγεται σε αυξημένη πιθανότητα τραυματισμών κατά την σωματική δραστηριότητα λόγω έλλειψης συγκέντρωσης, επιπλοκές στην υγεία και αισθητά μειωμένη αποδοτικότητα καθώς και μέγιστη αρνητική επιρροή στο σώμα ως προς το φαίνεσθαι.\n4.Καταχρήσεις ώρα μηδέν: To οτι απουσιάζαμε απο το γυμναστήριο πολλές μέρες δεν σημαίνει πως θα πρέπει να πεσουμε με τα μούτρα σε αυτό! Λαμβάνοντας υπ’όψιν την σωματική δραστηριότητα του καθενός που έλαβε χώρα σε προγενέστερο χρόνο απο αυτόν των διακοπών καθώς και την περίοδο απουσίας απο την άσκηση”,” το σώμα χρειάζεται και τον ανάλογο χρόνο για να εναρμονιστεί με το καινούριο του περιβάλλον.\nMore in this category: « ''Κοιλιακοι>Good,better,best" ''4 fitness facts'' »


Έτσι θα γράψετε μια αγγελία που θα έχει επιτυχία | Gigajob\nΈτσι θα γράψετε μια αγγελία που θα έχει επιτυχία\nΔιαβάστε τις συμβουλές μας για μια επιτυχημένη προσφορά εργασίας\nΑκόμα δεν είστε αρκετά σίγουροι για το πώς να γράψετε μια καλή διαφήμιση για το Gigajob; Εδώ είναι μερικές χρήσιμες συμβουλές για το πώς να αναζητήσετε ακόμη πιο επιτυχημένα τον νέο υπάλληλό σας στο Gigajob. Ακολουθήστε τα βήματα που θα σας βοηθήσουν να προσελκύσετε εύκολα την προσοχή των υποψήφιων εργαζομένων.\nΓια μια online αγορά εργασίας θα πρέπει να έχετε μια ειδική περιγραφή της κενής θέσης. Ο κύριος στόχος είναι να βρεθεί πιο εύκολα από άτομα που αναζητούν εργασία. Μόλις η διαφήμισή σας έχει βρεθεί από έναν υπάλληλο και αυτός έχει επικοινωνήσει μαζί σας, μπορείτε να ζητήσετε το βιογραφικό και τις αναφορές τους. Διαβάστε την ανακοίνωση και δωστε στη δουλειά σας επαγγελματική επαφή:\nτο σημαντικότερο:Πάρτε χρόνο για τον τίτλο. Οι λέξεις-κλειδιά που θα χρησιμοποιήσετε στον τίτλο συνδυάζεται με λέξεις-κλειδιά, τα οποία χρησιμοποιούν τα άτομα που αναζητούν εργασία. Χρησιμοποιήστε όλες τις σημαντικές λέξεις-κλειδιά στον τίτλο. Αντί για "καθηγητής" Για παράδειγμα, γράφοντας "δάσκαλος, επαγγελματική σχολή, αγγλικά, οικονομικά". Ο τίτλος κάνει τη διαφορά!\nΠεριγράψτε την αγγελία λεπτομερώς. Γράψτε τις καθημερινές εργασίες που πρέπει να γίνουν. Γράψτε και για την εταιρεία ή την ομάδα σας με την οποία νέος υπάλληλος σας θα λειτουργήσει. Έτσι, μπορούν τα άτομα που αναζητούν εργασία να αποκτήσουν μια πρώτη εικόνα του εργασιακού περιβάλλοντος.\nΜετά από αυτό,μετρήστε τα απαιτούμενα προσόντα . Προσόντα και άλλες δεξιότητες (όπως το MS Office ή ειδικά προγράμματα), πιστοποιητικά κλπ. Επίσης, γράψτε για τα "soft skills" που περιμένετε από τους υπαλλήλους σας (ομαδικΕς δεξιότητς, κοινωνικές δεξιότητες, ηγετικές ικανότητες). Οι πληροφορίες αυτές θα βοηθήσουν το άτομο που αναζητά εργασία να μάθει περισσότερα για την προκηρυχθείσα θέση Μην αφήσετε κανένα κενό.\nΜην ξεχάσετε να γράψετε για τον τύπο εργασίας . Αναφέρετε αν είναι πλήρους ή μερικής απασχόλησης. Επίσης, γράψτε για πρόσθετες υπηρεσίες που προσφέρει η εταιρεία σας. Αυτά τα πράγματα είναι σημαντικά για τους εργαζόμενους.\nΤο λογοτύπό σας είναι το σημαντικότερο. Αγγελίες με λογότυπα από εταιρείες είναι πιο δημοφιλή στα άτομα που αναζητούν εργασία και έχουν καλύτερες ελπίδες ώστε να επικοινωνήσουν μαζί τους.\nΑκολουθήστε αυτά τα απλά βήματα όταν θα γράφετε την αγγελία σας και βρείτε τον καινούριο σας συνεργάτη ακόμα πιο γρήφορα! Καλή επιτυχία!\nΗ ομάδα Gigajob\nΞεκινίστε τώρα Δημοσίευση αγγελίας


agrinio-sport: 04/01/2008 - 05/01/2008\nΔηλώσεις που προκάλεσαν αίσθηση έκανε στη συνέντευξη τύπου μετά το σημερινό παιχνίδι με τον Παναιγιάλειο ο προπονητής του Παναιτωλικού Βασίλης Ξανθόπουλος. Είπε πράγματα που συζητιούνται στις παρέες, αλλά σχεδόν κανείς δεν αποφασίζει να τα ομολογήσει δημόσια. Και οι αναφορές αυτές έγιναν αυθόρμητα, χωρίς να ερωτηθεί. Αναφέρθηκε σε περιστατικό που αφορά τον διαιτητή Σταυρίδη και την Ηλιούπολη. Για επιστροφή στην εποχή της παράγκας. Για το κράτος που κωφεύει και δεν ασχολείται με τα όσα συμβαίνουν στο ποδόσφαιρο.\nΔυστυχώς γνωρίζουμε όλοι τι γίνεται. Αναφέρατε τι έγινε σήμερα πάλι. Δεν θέλω να πω ότι αυτόν τον διαιτητή (σ.σ. Σταυρίδης του αγώνα Παναχαϊκή-Ηλιούπολη) τον άκουσα προσωπικά σε ανοικτή ακρόαση στον αγώνα Ηλιούπολης-Αιολικού να λέει «θα το παίξω άσσο. Θα κάνω κι εγώ το λάθος μου, είναι διαιτητές Α’ Εθνικής που κάνουν λάθη, γιατί να μην το κάνω κι εγώ;». Ρωτήστε και τους παίκτες του Αιολικού πώς τους συμπεριφέρθηκε. Κι όταν με πήραν τηλέφωνο και μου είπαν, στην Πάτρα θα είναι διαιτητής αυτός, κατάλαβα.\nΣτη ζωή να ξέρετε, όπως έγινε με κάποιον από την Πάτρα που αδικούσε τις ομάδες, ακόμα και όταν έπαιζε υπέρ του Παναιτωλικού εδώ, δεν θυμάμαι το όνομά του ούτε θέλω να το θυμάμαι, νομίζω αυτά κάποια στιγμή πληρώνονται και κάποια στιγμή θα πληρώσει κι αυτός ο κύριος. Δεν μπορεί να διαιτητεύει ένας άνθρωπος εφτά παιχνίδια της Ηλιούπολης.\nΤέλος πάντων, αυτά είναι θέματα της αθλητικής δικαιοσύνης, των αρμοδίων και εφόσον το κράτος κωφεύει, εμείς δεν μπορούμε να πάρουμε τα όπλα και να βγούμε στα βουνά. Αφού δεν υπάρχει κράτος –και το λέω με επίγνωση- εμείς δεν μπορούμε να πάρουμε θέσεις και να δώσουμε λύσεις σ’ αυτά τα προβλήματα και να γυρίσουμε πάλι στην εποχή της παράγκας, για την οποία τόσοι άνθρωποι καυτηριάστηκαν, αλλά δυστυχώς εξακολουθούμε να βαδίσουμε στα ίδια πρότυπα. Λυπάμαι πάρα πολύ.\nΤο ποδόσφαιρο παίζεται μέσα στους αγωνιστικούς χώρους. Θέλω να συγχαρώ τον κύριο Κωστούλα που δεν μπαίνει σε τέτοιες διαδικασίες και έτσι πρέπει να γίνεται στο ποδόσφαιρο. Αν θέλει και η πολιτεία να συμβάλει στον τομέα αυτό, ας συμβάλει. Διαφορετικά ας απολαμβάνει αυτά που συμβαίνουν στον ελληνικό χώρο κι ας μην παίρνει μέτρα. Είναι λυπηρό, αλλά αυτή είναι η πραγματικότητα.\nΕμείς θα κοιτάξουμε μέσα στον αγωνιστικό χώρο να κερδίζουμε και από κει και πέρα δεν θα κοιτάζουμε τι κάνουν οι άλλες ομάδες. Να μπούμε στη διαδικασία να κοιτάξουμε τι κάνει ο Διαγόρας ή να στήνουμε τον Διαγόρα ή να στήνουμε την Ηλιούπολη και λοιπά, αφού θα μας έχουν στήσει νωρίτερα αυτοί. Το θέμα είναι να κοιτάξουμε τη δική μας ομάδα και από κει και πέρα ο απολογισμός θα γίνει στο τέλος.\nΟ Βασίλης Ξανθόπουλος ρωτήθηκε αν είναι ενήμερος ο κ. Κωστούλας για τις δηλώσεις του και απάντησε: Όχι, είναι πρωτοβουλία δική μου. Ο κύριος Κωστούλας δεν ξέρει τι γίνεται στο ποδόσφαιρο; Βάζει τα λεφτά του και βλέπει ότι υπάρχουν άλλοι παράγοντες οι οποίοι καθορίζουν την τύχη του Παναιτωλικού και του κάθε Παναιτωλικού. Τι φταίει ο κύριος Κωστούλας; Δηλαδή να πάρει κι αυτός όπλα ή να αρχίζει να πληρώνει δεξιά και αριστερά ο κάθε πρόεδρος; Πήγε ο Παναιγιάλειος στον α’ γύρο και έγινε σφαγή. Όλα τα μέσα ενημέρωσης ασχοληθήκανε με την Ηλιούπολη, το τι ξύλο έπεσε και τα λοιπά. Πήγε η Θήβα τα ίδια. Δηλαδή τι πρέπει να κάνουμε; Να πάρουμε εμείς τα όπλα να μπούμε στην Αθήνα; Αφού οι άλλοι έχουν περισσότερα.\nΚυνηγάνε εμένα υπηρεσιακώς και δεν κυνηγάνε τον κύριο Φυντάνη, ο οποίος είναι προπονητής εκεί. Και με κυνηγάνε κάθε μέρα με αναφορές. Και προχθές αναφορά πάλι. Και πληρώνω πρόστιμα στην Αστυνομία, εξ’ αιτίας του ότι είμαι στον Παναιτωλικό και με αναγκάζουν να παραιτηθώ από την Αστυνομία. Γιατί δεν το κάνουν και με τον κύριο Φυντάνη; Εγώ είμαι αστυνομικός μόνο;\nΔηλώσεις με σαφή υπονούμενα έκανε σήμερα και ο προπονητής του Διαγόρα Παύλος Δερμιτζάκης, μετά την ήττα της ομάδας του στο Ρέθυμνο με 3-1. Είπε: "Δυστυχώς, ξέραμε τι θα γίνει σήμερα, αφού οι καλοθελητές υπάρχουν παντού. Δεν μπορούσαμε να πούμε στα παιδιά τίποτα. Είπαμε να τ’ αντιμετωπίσουμε όσο πιο ανώδυνα γίνεται. Πίστευα ότι θα χάσουμε το παιχνίδι, αλλά όχι ότι θα ξεκληριστεί η ομάδα. Σε αυτούς που διευθύνουν το ποδόσφαιρο, επειδή πιστεύω στο Θεό, πιστεύω ότι κάνεις το βρίσκεις μπροστά σου. Εύχομαι να μην πληρώσουν και άλλοι, για αυτούς".\nΑναρτήθηκε από ΧΡΗΣΤΟΣ στις 9:50 μ.μ. 1 σχόλιο:\nΑναρτήθηκε από ΧΡΗΣΤΟΣ στις 8:07 μ.μ. Δεν υπάρχουν σχόλια:\nΟ τιμωρημένος Πάβελα (έχει και ενοχλήσεις στο πόδι του), ο ασθενής Κουτσουρές (έχει πυρετό και δεν προπονήθηκε ούτε σήμερα) και οι Αβραμίδης, Βαγγελής, Σκαρμούτσος (θα έχει νέα συνάντηση με τον Κωστούλα για να βρεθεί τρόπος συναινετικής λύσης του συμβολαίου του) που έχουν τεθεί στο περιθώριο, δεν υπολογίζονται από τον Βασίλη Ξανθόπουλο για τον αγώνα με τον Παναιγιάλειο. Μαζί με τους μόνιμα απόντες το τελευταίο διάστημα Νάιντο, Σόου, Κατράνα, Λαδά, ο αριθμός των απόντων είναι μεγάλος και με δυσκολία συμπληρώνεται 18άδα. Έτσι για πρώτη φορά «επιστρατεύεται» ο Στέργιος Φελεγκάκης, που πλέον ακολουθεί τον κανονικό ρυθμό των προπονήσεων. Έτσι θα είναι στον πάγκο, έξι μήνες μετά τον σοβαρό τραυματισμό του (ρήξη χιαστών) και την επέμβαση στην οποία υποβλήθηκε. Στην 18άδα συμπεριλήφθηκε για πρώτη φορά φέτος και ο νεαρός Νάκος.\nΑναρτήθηκε από ΧΡΗΣΤΟΣ στις 3:12 μ.μ. Δεν υπάρχουν σχόλια:\nΑναρτήθηκε από ΧΡΗΣΤΟΣ στις 8:56 μ.μ. Δεν υπάρχουν σχόλια:\nΑναρτήθηκε από ΧΡΗΣΤΟΣ στις 10:59 π.μ. 2 σχόλια:\nΜε αφορμή την αναφορά που έγινε στη συνέντευξη τύπου για παίκτες - μισθοφόρους ο Φώτης Κωστούλας είπε:\nΔεν ξέρω γιατί έχει και τόσο κακή έννοια η λέξη μισθοφόροι που χρησιμοποιείτε. Υπάρχουν μισθοφόροι που βγάζουν πέρα τη δουλειά τους άνετα και μισθοφόροι που δεν το κάνουν. Λίγο – πολύ μισθοφόροι είμαστε όλοι στις δουλειές μας. Από κει και ύστερα πόσο ο καθένας κάνει τη δουλειά του καλά, είναι άλλο θέμα. Εδώ, για να μην βάζουμε όλους τους παίκτες σε ένα σακούλι, υπήρξαν προβληματικοί παίκτες. Αυτούς είναι που προσπαθούμε να διώξουμε. Μερικούς απ’ αυτούς θα τους χρειαζόμασταν κιόλας, αλλά προτιμώ να έχουμε την καλή διάθεση και το καλό κλίμα μεταξύ τους και να φύγουν ορισμένοι. Δεν σημαίνει ότι όλοι οι παίκτες ξαφνικά έγιναν μισθοφόροι με την έννοια που αποδίδετε εσείς. Έχουμε πολύ καλούς παίκτες και το δείξανε και στην αρχή της περιόδου και αργότερα. Σ’ αυτούς θα στηριχτούμε και σ’ αυτούς θα στηριχτεί ο Βασίλης. Μπορεί να παρασύρθηκαν ένας - δύο σε μια παρεΐτσα και αυτή τη στιγμή λέμε ότι ο στόχο μας είναι εδώ, προχωράμε. Έτσι πρέπει να το δούμε και έτσι πρέπει να στηρίξουμε και τον Βασίλη στη δουλειά του. Ας δούμε τους παίκτες και κάτω από την καθοδήγηση του Βασίλη.\nΕίναι ευτυχισμένος που βρίσκομαι σ’ αυτόν τον ιερό χώρο και θέλω να ευχαριστήσω τον κ. Κωστούλα και τη διοίκηση για την τιμή αυτή. Όχι μόνο γιατί με προσέλαβε, αλλά γι’ αυτά που έχει κάνει για την ομάδα του Παναιτωλικού. Είναι πρωτόγνωρα για τον τόπο μας και την Ελλάδα θα έλεγα. Είναι σημαντικό για μένα που μετά από περίπου τρία χρόνια επιστρέφω στην ομάδα. Παρακολουθούσα βέβαια τις εξελίξεις και μέσα σ’ αυτούς που στεναχωριόνταν για τη μη επίτευξη του στόχου που ήταν η άνοδος, ήμουν και εγώ. Από την ημέρα που επέστρεψα ξεκινάει κάτι καινούργιο. Δεν θα μείνω στο τι έγινε, θα κοιτάξω τι πρέπει να γίνει. Το πρωτάθλημα είναι σε εξέλιξη και έχουν μείνει δέκα αγωνιστικές. Τα περιθώρια είναι αρκετά, αλλά πρέπει να προσπαθήσουμε εμείς κοιτάζοντας τη δική μας πορεία, η οποία εξαρτάται και από την πορεία των άλλων ομάδων. Έχει αλλάξει αρκετά το κλίμα και στα προσεχή παιχνίδια θα δείτε ένα διαφορετικό Παναιτωλικό, με διάθεση για ποδόσφαιρο και με παίκτες που θα ματώνουν τη φανέλα. Όλοι λέτε ότι ο Παναιτωλικός δεν είχε πάθος. Από αύριο θα δείτε ένα διαφορετικό Παναιτωλικό. Θα κάνουμε μια οικογένεια στα αποδυτήρια και να ματώνει ο ένας για τον άλλο στο γήπεδο. Σας υπόσχομαι να δείτε ένα διαφορετικό Παναιτωλικό. Ο κόσμος είναι πληγωμένος, αλλά εφόσον η ζωή συνεχίζεται, κοιτάμε την επόμενη μέρα και όλοι μαζί με λίγη τύχη να πανηγυρίσουμε την άνοδο. Είμαι ευχαριστημένος από την τεράστια αγάπη που έδειξε ο κόσμος στο πρόσωπό μου και την επιθυμία που έδειξε να γυρίσω στο Παναιτωλικό. Ανεβάζει τις δικές μου υποχρεώσεις απέναντι στους ανθρώπους αυτούς.\nΌλοι οι προπονητές που έρχονται μιλάνε για καινούργιο ξεκίνημα, προοπτικές κ.λ.π. Στον Παναιτωλικό, ευτυχώς, έχουν αλλάξει τόσα πολλά πράγματα, που χαίρεσαι να δουλεύεις, στα αποδυτήρια, στα γραφεία και να ‘χεις ένα κρεβάτι να κοιμάσαι εδώ, ενώ πριν τον κ. Κωστούλα οι συνθήκες ήταν τόσο άσχημες που δεν είχες χώρο να καθίσεις. Τώρα τα πράγματα είναι ιδανικά και πρέπει όλοι όσοι βρισκόμαστε εδώ να κάνουμε τη νύχτα μέρα για το καλό της ομάδας.\nΑναρτήθηκε από ΧΡΗΣΤΟΣ στις 10:50 π.μ. Δεν υπάρχουν σχόλια:\nΑπαντήσεις Φώτη Κωστούλα σε ερωτήσεις που τέθηκαν στη συνέντευξη τύπου:\nΓια τους παίκτες που τέθηκαν στο περιθώριο:\nΈχουμε ζητήσει να φύγει ο Σκαρμούτσος και αρνείται να φύγει. Ο Αβραμίδης είναι ήδη στο δρόμο να υπογράψει κοινή συναινέσει. Ο Βαγγελή του ζητήσαμε να φύγει, δεν θέλει. Έχει πάρει όλα του τα λεφτά, αλλά παρόλα αυτά λέει, εγώ δεν φεύγω. Ο λόγος; Από πείσμα "θέλω να είμαι εδώ να σας δουλεύω". Ήταν και ειρωνικός, λέγοντας «καλά είναι εδώ, περνάμε καλά». Αυτοί θέλαμε να αποχωρήσουν πολύ πιο πριν και κάναμε υπομονή για να μην δημιουργήσουμε πρόβλημα στον προηγούμενο προπονητή. Ήθελε να κάνει μια προσπάθεια να τους επαναφέρει σε μια κατάσταση αγωνιστικά, αλλά η αδιαφορία τους φάνηκε μέσα στο γήπεδο σε τέτοιο βαθμό, που είπαμε δεν έχει νόημα. Η δική μου προσωπική άποψη είναι ότι αυτοί οι άνθρωποι δεν θέλουν να ανέβουμε. Από μια περίοδο και μετά η απόδοσή τους ήταν συνεχώς πτωτική και στο τέλος και ο ένας προπονητής και ο άλλος θεώρησαν ότι δεν αξίζει να συνεχίσουν. Είναι και κάνα δύο ακόμα, αλλά επειδή αυτή τη στιγμή δεν έχω την απάντησή τους, θα σας παρακαλούσα να περιμένετε.\nΓια τη λάθος επιλογή Μαραγκού:\nΕγώ δεν θα απαντήσω αυτή τη στιγμή, δεν είναι της ώρας. Αν θέλετε, ευχαρίστως, να μας καλέσει το κανάλι του «Αχελώου», να καθίσουμε ανοικτά να κάνουμε τη συζήτηση ενώπιον όλου του κόσμου. Να κάνουμε τον απολογισμό της χρονιάς. Ευχαρίστως να απαντήσω σε οτιδήποτε. Σ’ αυτή τη χρονική στιγμή, δεν βοηθάει μια τέτοια κουβέντα, γιατί απλούστατα ξαναγυρνάμε πίσω, συζητάμε, μιλάμε, γράφουμε για τα ίδια πράγματα. Εγώ θέλω να βλέπουμε μπροστά αυτή τη στιγμή.\nΓια τη συνεργασία με τον Ξανθόπουλο και ποια όρια θα καθορίσουν την επιτυχία:\nΠαρότι ο Βασίλης είναι ενθουσιασμένος από την κατάσταση που βρήκε και πιστεύει ότι θα πάμε πολύ καλά, εγώ είπα του δίνουμε πίστωση χρόνο και δεν θα του φορτώσουμε μια αποτυχία, γιατί δεν έχει κάνει τις επιλογές ο ίδιος. Ανάλογα το μέγεθος της επιτυχίας θα κρίνουμε τότε. Αν πάρει δέκα στα δέκα παιχνίδια είναι μια τεράστια επιτυχία. Αν πάρει εννιά στα δέκα είναι επιτυχία μεγάλη, αν πάρει δύο στα δέκα, τι καθόμαστε και το συζητάμε. Εγώ πιστεύω θα έχουμε εννέα νίκες και μία ισοπαλία…\nΑναρτήθηκε από ΧΡΗΣΤΟΣ στις 10:09 π.μ. 1 σχόλιο:\nΑναρτήθηκε από ΧΡΗΣΤΟΣ στις 6:03 μ.μ. 1 σχόλιο:\nΟ τελευταίος αγρινιώτης προπονητής στον πάγκο του Παναιτωλικού ήταν ο Βασίλης Ξανθόπουλος. Με αυτόν την περίοδο 2004-2005 έδωσε τη μάχη της παραμονής στον 2ο όμιλο της Γ’ Εθνικής και τον κέρδισε. Σήμερα επέστρεψε στην τεχνική ηγεσία της ομάδας του Αγρινίου και έκανε τις πρώτες του δηλώσεις στην αποψινή εκπομπή PRE GAME στον ΑΧΕΛΩΟ TV.\n-Θέλω να ευχαριστήσω τη διοίκηση και τον κ. Κωστούλα για την επιλογή στο πρόσωπό μου. Να ευχαριστήσω τον κόσμο, που παρότι δεν ήμουν στην ομάδα, με διαφόρους τρόπους ήταν μαζί μου και εξέφραζε την άποψη ότι θα έπρεπε να είμαι η πρώτη επιλογή του Παναιτωλικού. Αυτό δημιουργεί μεγάλες υποχρεώσεις απέναντι στον κόσμο και τη διοίκηση.\n-Η κατάσταση είναι αναστρέψιμη. Οι συνθήκες στον Παναιτωλικό είναι τέλειες και η ομάδα χρειάζεται κάποιο ερέθισμα. Οι παίκτες δεν έχουν ξεχάσει το ποδόσφαιρο που ξέρουν. Θυμάστε πόσο επιτυχημένα πήγαινε η ομάδα το καλοκαίρι. Πρέπει να φύγει η πίεση από τους παίκτες και αυτό το αναλαμβάνω εγώ. Πρόβλημα είναι μόνο η βαθμολογική συγκομιδή, που έχει φέρει την ομάδα στην 4η θέση.\n-Είναι η πρώτη φορά που συναντήθηκα με τον κ. Κωστούλα και με εντυπωσίασε που ήταν ήρεμος και αισιόδοξος. Η σκέψη του είναι ότι η ομάδα έχει πάρα πολλά περιθώρια να διεκδικήσει έστω και τη δεύτερη θέση. Υπάρχουν περιθώρια, αλλά πρέπει να κοιτάξουμε την πράξη και αυτό είναι μέλημα δικό μου. Πιστεύω θα αλλάξουν πολλά πράγματα και στην ψυχολογία του κόσμου, αρκεί κάθε παίκτης να δείξει την αξία του στον αγωνιστικό χώρο.\n-Στόχος είναι να απομονώσουμε την ομάδα από την πίεση του κόσμου και την πίεση της διοίκησης. Τα δικά μας προβλήματα θα τα επιλύουμε μέσα στα αποδυτήρια και δεν θα επηρεαζόμαστε από κανέναν. Κλείνουμε την πόρτα και ασχολούμαστε μόνο με το τι θα κάνουμε αγωνιστικά. Είναι άσχημο να μεταφέρεται η πίεση, γιατί ο παίκτης κάτω από τη δική του ψυχολογική φόρτιση, επηρεάζεται πάρα πολύ.\n-Ο γυμναστής θα παραμείνει και είναι πολύ σημαντικό αυτό, γιατί έχω ακούσει πολύ καλά λόγια. Για συνεργάτης μου με εκφράζει ο Γιώργος Ταράσης, που δούλεψα στο παρελθόν μαζί του. Γνωρίζω την εργατικότητά του και το πόσα πράγματα γνωρίζει και ασχολείται. Καλύτερη επιλογή δεν θα μπορούσε να γίνει. Είναι αξιόλογο παιδί, εργάζεται πολύ και μιλάει λίγο. Στο ίδιο πνεύμα είναι ο γυμναστής και εγώ.\n- Ο κόσμος έχει δίκαιο, περιμένει τρία χρόνια. Και η διοίκηση έχει δίκαιο. Εκτός του κόσμου, πρέπει όλοι οι άλλοι να προβληματιστούν. Είναι καλό να γίνεται αυτοκριτική για να μην επαναλαμβάνονται τα λάθη. Υπόσχομαι στον κόσμο να δώσω την ψυχή μου για να φτάσει η ομάδα στο στόχο της. Πρέπει να παίξουμε ποδόσφαιρο και από κει και μετά έχει το ταλέντο ο Παναιτωλικός και παίκτες με αξία, που θα δώσουν τα αποτελέσματα.\nΑναρτήθηκε από ΧΡΗΣΤΟΣ στις 8:10 μ.μ. 3 σχόλια:\nΟ Βασίλης Ξανθόπουλος είναι από σήμερα ο προπονητής του Παναιτωλικού. Μετά από συνάντηση που είχε το μεσημέρι με τον πρόεδρο της ΠΑΕ Φώτη Κωστούλα, οι δύο πλευρές συμφώνησαν για τη συνεργασία και ο Αγρινιώτης τεχνικός αύριο Σάββατο θα κάνει την πρώτη του προπόνηση, καθώς σήμερα η ομάδα έχει ρεπό.\nΟ Ξανθόπουλος εργάστηκε με επιτυχία στον Παναιτωλικό την περίοδο 2004-2005 και επιστρέφει τρία χρόνια μετά. Ζήτησε βοηθό τον Γιώργο Ταράση με τον οποίο είχε συνεργαστεί και τότε, ενώ στην ομάδα θα παραμείνει και ο γυμναστής Παύλος Γκότσης.\nΑναρτήθηκε από ΧΡΗΣΤΟΣ στις 4:05 μ.μ. 2 σχόλια:\nΑνακοινώθηκε η απόφαση που ήδη είχε ληφθεί από χθες το βράδυ για την απομάκρυνση από την τεχνική ηγεσία του Παναιτωλικού του Σπύρου Μαραγκού. Μετά από αλλεπάλληλες συζητήσεις των παραγόντων της ομάδας, λήφθηκε αυτή η απόφαση, καθώς είναι δεδομένο πλέον ότι μετά την χθεσινή ήττα στην Κόρινθο και την εμφάνιση που ήρθε να προστεθεί σε μια σειρά άσχημων εμφανίσεων, κάτι πρέπει να αλλάξει στην ομάδα.\nΆρχισε ήδη η αναζήτηση του νέου τεχνικού, αλλά είναι σαφές ότι θα υπάρξουν πολλές δυσκολίες στην εξεύρεσή του. Δέκα αγωνιστικές πριν το τέλος του πρωταθλήματος, οι ελπίδες του Παναιτωλικού να πετύχει το στόχο του έχουν μειωθεί δραματικά και δεν είναι εύκολο για κάποιον προπονητή να ρισκάρει.\nΑναρτήθηκε από ΧΡΗΣΤΟΣ στις 11:43 π.μ. 6 σχόλια:\nΗ Ηλιούπολη είναι η ευνοημένη από τα αποτελέσματα της 24ης αγωνιστικής, αφού κέρδισε στο τέλος του αγώνα 0-1 τη Ρόδο. Έτσι μείωσε στους 5 πόντους τη διαφορά της από τον πρωτοπόρο Διαγόρα, που ήρθε ισόπαλος 1-1 στη Σαλαμίνα. Η Κόρινθος που νίκησε 1-0 τον Παναιτωλικό συνεχίζει να ελπίζει ότι θα μπορέσει να «πιάσει» την Ηλιούπολη, ενώ ο Παναιτωλικός έχασε πάλι έδαφος. Ο συνδυασμός αποτελέσματος και απόδοσης της ομάδας του Αγρινίου, απογοήτευσε και εξόργισε τους οπαδούς της, που παρά το εργάσιμο της ημέρας βρέθηκαν στην Κόρινθο, αλλά είδαν μια ομάδα ανίκανη να διεκδικήσει την άνοδο.\nΑναρτήθηκε από ΧΡΗΣΤΟΣ στις 6:40 μ.μ. 3 σχόλια:\n-Αποχώρηση ομάδων και οπαδών\n-Ο διαιτητής έδειξε κίτρινη κάρτα στον Παναγιωτόπουλο\n-Επεισόδια στον αγωνιστικό χώρο μετά από χειρονομίες του τερματοφύλακα Παναγιωτόπουλου προς τους οπαδούς του Παναιτωλικού\n-Έντονες αποδοκιμασίες στον Μαραγκό και τους παίκτες\n-Λήξη του αγώνα\n90'+4 κίτρινη στον Καρύδη\n90'+3 αλλαγή Ζαβάτσκι αντί Καφαντάρη\n90' +2 κίτρινη κάρτα σε Σπυρόπουλο και Πάβελα\n-Πέντε λεπτά θα είναι οι καθυστερήσεις\n88' αλλαγή ο Ρεγκλίτης αντί του Ψαρρή\n78' αλλαγή ο Ντε Φραντσέσκο αντί του Ζουρούδη\n76' πλασέ του Ζουρούδη βρήκε στον Ευθυμίου και κατέληξε κόρνερ\n73' από σέντρα του Καρακατσάνη ο Ζουρούδης σούταρε άουτ\n73' ο Ψαρρής μόνος στην περιοχή σούταρε έξω απο την εστία\n64' αλλαγή ο Ζορμπάς αντί του Μπουσινάκη\n58' ΓΚΟΛ από εκτέλεση κόρνερ του Σπυρόπουλου ο Λιούρδης δεν βγήκε και ο Αργυρόπουλος με κεφαλιά έκανε το 1-0\n55' αλλαγή ο Καρακατσάνης αντί Σάμπο\n49' ο Λιούρδης έδιωξε σε κόρνερ φάουλ του Σαββίδη\n-Άρχισε το β' ημίχρονο\n-Λήξη ημιχρόνου 0-0\n45'+1 αλλαγή ο Αργυρόπουλος αντί Σκούρτη\n44' κίτρινη στον Σαββίδη\n30' μεγάλη ευκαιρία με κοντινό πλασέ του Πάβελα που έφυγε άουτ\n29' σουτ του Μπελεβώνη απέκρουσε ο Παναγιωτόπουλος σε κόρνερ\n20' από πλάγιο του Μπουσινάκη ο Πάβελα βγήκε μόνος του, αλλά ο διαιτητής διέκοψε τη φάση, δίνοντας το πλάγιο για την Κόρινθο\n19' από λάθος του Μπαντά ο Σιώκος έκανε σέντρα και ο Σκούρτης με κεφαλιά έστειλε τη μπάλα άουτ\n5' ο Ζουρούδης μπήκε στην περιοχή και γύρισε στον Σάμπο, αλλά πρόλαβε ο Παναγιωτόπουλος\n- Ο αγώνας άρχισε\nΒΟΗΘΟΙ: Τσαρνάς (Βοιωτίας) – Γεωργαράκος (Αθηνών)\n4ος ΔΙΑΙΤΗΤΗΣ: Παναγόπουλος (Αθηνών)\nΚΟΡΙΝΘΟΣ: Παναγιωτόπουλος, Καρύδης, Φίλης, Ευθυμίου, Κριαράς, Σπυρόπουλος, Σκούρτης, Σαββίδης, Ψάρρης, Σιώκος, Καφαντάρης.\nΠΑΝΑΙΤΩΛΙΚΟΣ: Λιούρδης, Μπαντάς, Σίμος, Μήτσης, Καλοκαίρης, Δέντσας, Μπελεβώνης, Σάμπο, Μπουσινάκης, Ζουρούδης, Πάβελα.\nΕκτός 18αδας έμειναν από τον Παναιτωλικό Σκαρμούτσος και Πρίπου.\nΑναρτήθηκε από ΧΡΗΣΤΟΣ στις 4:05 μ.μ. Δεν υπάρχουν σχόλια:\nΜία ισοπαλία χωρίζει τον ΑΟ Ελαιοφύτου από την κατάκτηση του πρωταθλήματος της Α’ κατηγορίας της Αιτωλοακαρνανίας και θα έχει δύο ευκαιρίες για να την πάρει. Σήμερα, στον πρώτο αγώνα των Play-off κέρδισε στη Νεάπολη 2-0 τον Άρη Αιτωλικού με δύο πέναλτι του Ζαπαντιώτη και πήρε τους τρεις βαθμούς της νίκης. Την Τετάρτη οι δύο ομάδες παίζουν στο Αιτωλικό και με νίκη ή ισοπαλία το Ελαιόφυτο κατακτάει τον τίτλο. Αν κερδίσει ο Άρης θα γίνει τρίτο παιχνίδι στο Ελαιόφυτο την Κυριακή 20 Απριλίου, στο οποίο με νίκη ή ισοπαλία πρωταθλητής αναδεικνύεται το ΑΟ Ελαιοφύτου. Αυτό σημαίνει ότι πλέον ο Άρης για να κατακτήσει τον τίτλο χρειάζεται δύο νίκες.\nΣήμερα άρχισαν και Play-out. Ο Αετός Σταμνάς ήρθε ισόπαλος 1-1 στην έδρα του με τη Θύελλα Παραβόλας. Ο Όμηρος νίκησε 2-1 τον Ηρακλή Αστακού και ο Κένταυρος 2-0 τον ΠΑΟ Καλυβίων. Την προσεχή Τετάρτη θα γίνουν οι επαναληπτικοί.\nΑναρτήθηκε από ΧΡΗΣΤΟΣ στις 6:56 μ.μ. 1 σχόλιο:\nΑναρτήθηκε από ΧΡΗΣΤΟΣ στις 10:21 π.μ. 1 σχόλιο:\nΤι ακριβώς εννοούσε ο προπονητής του Αχαρναϊκού Δημήτρης Μούτας, με την απάντηση που έδωσε στο ερώτημα το οποίο τέθηκε στη συνέντευξη τύπου, για την αξιολόγηση των ομάδων που πρωταγωνιστούν;\n-Εντάξει, τώρα τι να μιλήσουμε; Να μιλήσουμε για την ποιότητα; Ποιοτικά ο Διαγόρας και ο Παναιτωλικός πρέπει να είναι στην επόμενη κατηγορία. Από μπάτζετ, παίκτες, προσωπικότητα παικτών, δεν το συζητάμε. Αλλά τα παιχνίδια παίζονται, δυστυχώς, όχι μόνο μες το γήπεδο και κατά καιρούς τα βλέπουμε αυτά. Δεν χρειάζεται να λέμε περαιτέρω πράγματα, γιατί κινδυνεύουν σπίτια και οικογένειες.\nΠροφανώς, τα ευκόλως εννοούμενα…\nΑναρτήθηκε από ΧΡΗΣΤΟΣ στις 11:06 π.μ. 4 σχόλια:\nΑναρτήθηκε από ΧΡΗΣΤΟΣ στις 8:17 μ.μ. 3 σχόλια:\nΕκτός από τον τιμωρημένο Περικλή Μπουσινάκη και τον τραυματία Παναγιώτη Ζορμπά, ο Σπύρος Μαραγκός δεν θα έχει στη διάθεσή του για το σημερινό παιχνίδι με τον Αχαρναϊκό και τον Βασίλη Αβραμίδη, ο οποίος έχει ενοχλήσεις στο δικέφαλο και έμεινε εκτός αποστολής. Πρόβλημα (ενοχλήσεις στη μέση) έχει οι Λούκας Ντε Φραντσέσκο και η απόφαση για τη χρησιμοποίησή του ή όχι, θα ληφθεί πριν ο παιχνίδι. Το ίδιο ισχύει και για τον Τίμπορ Σάμπο, που έχει προσβληθεί από ίωση και είχε πυρετό τις προηγούμενες ημέρες, χάνοντας τις προπονήσεις. Εκτός αποστολής έμειναν οι «μόνιμοι» απόντες Φελεγκάκης, Κατράνας, Λαδάς, Σόου, όπως και οι Βαγγελής, Νικολαΐδης, Νάκος. Στη διάθεση του προπονητή είναι μόνο τρεις παίκτες ηλικίας κάτω των 21, οι Μπαμπανιώτης, Ρούσσης, Καλοκαίρης, δύο εκ των οποίων θα συμπεριληφθούν στην ενδεκάδα.\nΤο παιχνίδι με τον Αχαρναϊκό αρχίζει στις 4.30 μ.μ.\nΑναρτήθηκε από ΧΡΗΣΤΟΣ στις 10:31 π.μ. 1 σχόλιο:\nΛάβαμε και... προωθούμε σε όλους το παρακάτω μήνυμα:\nΣΑΣ ΕΝΗΜΕΡΩΝΟΥΜΕ ΓΙΑ ΤΗΝ ΔΗΜΙΟΥΡΓΙΑ ΕΝΟΣ ΝΕΟΥ BLOG ΠΟΥ ΑΦΟΡΑ ΤΟ ΑΓΡΙΝΙΟ ΑΛΛΑ ΚΑΙ ΤΟ ΝΟΜΟ ΜΑΣ ΓΕΝΙΚΟΤΕΡΑ! ΠΡΟΚΕΙΤΑΙ ΓΙΑ ΤΟ AGRINIO-CULTURE http://www.agrinio-culture.blogspot.com/ΤΗ ΝΕΑ ΠΟΛΙΤΙΣΤΙΚΗ ΕΦΗΜΕΡΙΔΑ ΤΗΣ ΠΟΛΗΣ ΚΑΙ ΟΧΙ ΜΟΝΟ! ΕΠΕΙΔΗ ΟΜΩΣ Ο ΠΟΛΙΤΙΣΜΟΣ ΠΡΕΠΕΙ ΝΑ ΕΙΝΑΙ ΑΠΩΤΕΡΟΣ ΣΚΟΠΟΣ ΤΗΣ ΠΟΛΙΤΙΚΗΣ ΔΕΝ ΘΑ ΜΕΙΝΟΥΝ ΑΣΧΟΛΙΑΣΤΑ ΤΑ ΚΑΚΩΣ ΚΕΙΜΕΝΑ ...\nΕπειδή αθλητισμός και πολιτισμός πρέπει να συνυπάρχουν, βάζουμε και το συγκεκριμένο blog στα Φιλικά Links μαζί με τις ευχές μας για... καλές αναρτήσεις.\nΑναρτήθηκε από ΧΡΗΣΤΟΣ στις 3:51 μ.μ. 2 σχόλια:\nΑναρτήθηκε από ΧΡΗΣΤΟΣ στις 11:33 π.μ. 7 σχόλια:\nΑναρτήθηκε από ΧΡΗΣΤΟΣ στις 9:55 μ.μ. 6 σχόλια:\nΣτα Play-off θα λύσουν τις διαφορές τους ο ΑΟ Ελαιοφύτου και ο Άρης Αιτωλικού, που κατέλαβαν τις δύο πρώτες θέσεις στον βαθμολογικό πίνακα της Α’ κατηγορίας της ΕΠΣΝΑ. Σήμερα αναμετρήθηκαν στο Αιτωλικό στο πλαίσιο της τελευταίας αγωνιστικής της κανονικής περιόδου και ο Άρης ανάγκασε το Ελαιόφυτο στην πρώτη φετινή του ήττα. Με γκολ του Παπαστέλιου (75’) και το Καραμανόπουλου (86’) κέρδισε 2-1 το Ελαιόφυτο που προηγήθηκε στο 61’ με τον Βαϊνά. Η διαφορά μειώθηκε στους τρεις βαθμούς και έτσι θα χρειαστούν οι αγώνες Play-off για να αναδείξουν τον πρωταθλητή.\nΤο πρώτο παιχνίδι θα γίνει στο Ελαιόφυτο και το δεύτερο στο Αιτωλικό, σε ημερομηνίες που σύντομα αναμένεται να ορίσει η διοργανώτρια. Όποια ομάδα κατακτήσει τέσσερις ή περισσότερους βαθμούς στα δύο αυτά παιχνίδια αναδεικνύεται πρωταθλήτρια και ανεβαίνει στη Δ’ Εθνική. Αν καμία δεν τα καταφέρει, θα γίνει και τρίτο παιχνίδι στο Ελαιόφυτο, όπου οι γηπεδούχοι σ’ αυτή την περίπτωση επικρατούν με νίκη ή ισοπαλία.\nΑτρόμητος Αντιρρίου, Αρακυνθιακός, ΓΟΜ, Προμηθέας, Καινούργιο, Ολυμπιακός Παναιτωλίου, τελείωσαν σήμερα τις φετινές τους υποχρεώσεις και παρέμειναν στην κατηγορία.\nΣτα Play-out θα διεκδικήσουν την παραμονή έξι ομάδες. Θα παίξουν σε διπλές αναμετρήσεις:\nΑετός Σταμνάς – Θύελλα Παραβόλας\nΚένταυρος Αγρινίου – ΠΑΟ Καλυβίων\nΥποβιβάστηκαν ο Εύηνος και ο Άρης Λεπενούς που τερμάτισαν στις δύο τελευταίες θέσεις.\nΑναρτήθηκε από ΧΡΗΣΤΟΣ στις 7:11 μ.μ. Δεν υπάρχουν σχόλια:\nΠρόστιμο που αντιστοιχεί στο 10% των αποδοχών τους επέβαλε ο Παναιτωλικός στους παίκτες του Παναιτωλικού με απόφαση της διοίκησης, μετά τη χθεσινή κακή εμφάνιση και την ήττα στο Ηράκλειο από τον Ατσαλένιο. Σε δηλώσεις που θα μεταδοθούν στην εκπομπή “PRE GAME” στον ΑΧΕΛΩΟ TV απόψε στις 20.30, ο αρχηγός Μάκης Μπελεβώνης τόνισε: «Δεν μπορώ να εξηγήσω αυτό που συμβαίνει. Υπάρχουν ιδανικές συνθήκες για κάθε επαγγελματία ποδοσφαιριστή και θέλω να πιστεύω, επειδή μένουν 12 παιχνίδια, ότι πρέπει να πάρουμε τις ευθύνες μας και εμείς. Ντρεπόμαστε απέναντι στον πρόεδρο, τη διοίκηση, στον προπονητή μας, τον κόσμο που ακολουθεί την ομάδα παντού. Μέσα από την καρδιά μου το λέω, ειλικρινά ντρεπόμαστε και ελπίζω να δείξουμε στα επόμενα ματς αυτό που πρέπει».\nΌσοι δεν αγωνίστηκαν χθες στο Ηράκλειο, έπαιξαν στο σημερινό φιλικό (φωτο) με την Ακρόπολη Στοκχόλμης, η οποία μέχρι την Κυριακή θα προπονείται στο Αγρίνιο. Ο Παναιτωλικός νίκησε 2-0 με γκολ του Σκαρμούτσου και του Νάιντου, σ’ ένα πολύ δυνατό παιχνίδι.\nO Μπαμπανιώτης δεν θα πάει τελικά στα φιλικά που δίνει η Εθνική Νέων την επόμενη εβδομάδα και θα έχει μια επιπλέον επιλογή ο Μαραγκός στους μικρούς. Έχουν μείνει στη διάθεσή του για το παιχνίδι με τον Αχαρναϊκό ο Ρούσσης και ο Καλοκαίρης, αφού οι υπόλοιποι έχουν τεθεί εκτός δράσης. Εκτός των τραυματιών Φελεγκάκη, Κατράνα, Λαδά, έχει δηλωθεί να εκτίσει την ποινή της μιας αγωνιστική στο παιχνίδι της Τετάρτης ο Μπουσινάκης, ενώ ο Ζορμπάς θεωρείται αδύνατο να προλάβει.\nΑναρτήθηκε από ΧΡΗΣΤΟΣ στις 10:31 π.μ. 13 σχόλια:\nΑναρτήθηκε από ΧΡΗΣΤΟΣ στις 6:00 μ.μ. 11 σχόλια:\n90' κίτρινη στον Δέντσα\n88' κίτρινη στον Λεκάκη\n83' αλλαγή ο Πάβελα στη θέση του Πρίπου\n82' ΓΚΟΛ από μπαλιά του Σάμπο ο Καρακατσάνης με πλασέ το 3-2\n81' ΓΚΟΛ ο Αργέντης μετά από μπαλιά του Καινουργιάκη κάνει το 3-1\n78' αλλαγή ο Πετράκης στη θέση του Σισκάκη\n74' αλλαγή ο Πολεμαρχάκης στη θέση του Μαρή\n70' σέντρα του Καρακατσάνη από καλή θέση αρκετά δυνατή να την προλάβουν Ντε Φραντσέσκο και Ζουρούδης\n67' κίτρινη στον Γκόλια\n66' δοκάρι σε πλασέ του Καρακατσάνη!\n57' ο Λεκάκης πρόλαβε τον Ζουρούδη που καθυστέρησε στην μπαλιά του Σάμπο\n56' από κόρνερ του Σάμπο ο Ντε Φραντσέσκο έκανε την κεφαλιά και ο Μπαντάς με προβολή έστειλε τη μπάλα ελάχιστα άουτ χάνοντας πολύ μεγάλη ευκαιρία\n55' αλλαγή ο Ζουρούδης στη θέση του Μπελεβώνη\n52' κίτρινη στον Ντε Φραντσέσκο\n48' ο Διγενής πήρε κίτρινη κάρτα και αντικαταστάθηκε από τον Χαλκιαδάκη\n45'+3 λήξη ημιχρόνου\n45'+2 ο Λιούρδης μπλόκαρε σουτ του Μπενίτες\n43' κίτρινη στον Χατζηανδρέου\n37' ΓΚΟΛ σέντρα του Διγενή και ο Σισκάκης με κεφαλιά έκανε το 2-1\n33' σουτ του Αργέντη βρήκε σε σώμα αμυντικού και έφυγε κόρνερ\n30' ο Παναιτωλικός βγήκε στην κόντρα και από μπαλιά του Σάμπο ο Μπελεβώνης βρέθηκε μόνος απέναντι στον Ρουμπάκη αλλά σούταρε άουτ\n26' ΓΚΟΛ μετά από εκτέλεση κόρνερ ο Καρακατσάνης με κεφαλιά ισοφάρισε 1-1 Είχε προηγηθεί μεγάλη ευκαιρία με τον Σάμπο, το σουτ του οποίου βρήκε στα σώματα και κατέληξε κόρνερ\n25' ο Λιούρδης απέκρουσε σουτ του Σισκάκη\n23' δυνατό σουτ του Αργέντη έφυγε ελάχιστα πάνω από το δοκάρι\n21' αλλαγή ο Καλοκαίρης στη θέση του Ζορμπά λόγω τραυματισμού\n20' σε μπαλιά του Μπελεβώνη προς τον Μπαντά βγήκε και πρόλαβε ο Ρουμπάκης\n13' ο Μπενίτες βρέθηκε τετ-α-τετ αλλά δεν έκανε καλό σουτ για να μπλοκάρει ο Λιούρδης και να χαθεί μεγάλη ευκαιρία\n10' ΓΚΟΛ από λάθος του Δέντσα και μπαλιά του Αργέντη ο Σισκάκης με προβολή έκανε το 1-0\n9' σουτ του Χατζηανδρέου πέρασε λίγο άουτ\n8' κίτρινη στον Καινουργιάκη για σκληρό φάουλ στον Ζορμπά\n6' σέντρα - σουτ του Διγενή πέρασε πάνω από την εστία του Λιούρδη\n3' από μπαλιά του Παπαδάκη ο Σισκάκης ολιγώρισε και ο Γκόλιας παραχώρησε κόρνερ\n00.00 Ο αγώνας αρχίζει\nΒοηθοί: Ντάλλας (Αθηνών) – Ταρανάς (Αθηνών)\nΑΤΣΑΛΕΝΙΟΣ: Ρουμπάκης, Διγενής, Γκιάτας, Λεκάκης, Μαρής, Καινουργιάκης, Χατζηανδρέου, Παπαδάκης, Αργέντης, Μπενίτες, Σισκάκης.\nΠΑΝΑΙΤΩΛΙΚΟΣ: Λιούρδης, Μπελεβώνης, Γκόλιας, Πρίπου, Μπαντάς, Δέντσας, Σάμπο, Μπουσινάκης, Ζορμπάς, Ντε Φραντσέσκο, Καρακατσάνης.\nΣτον πάγκο είναι: Νικολαΐδης, Ρούσσης, Καλοκαίρης, Πάβελα, Μήτσης, Κουτσουρές, Ζουρούδης. Εκτός 18αδας έμειναν ο Σίμος και ο Αβραμίδης.\nΑναρτήθηκε από ΧΡΗΣΤΟΣ στις 2:12 μ.μ. 4 σχόλια:\nΑυτή την εικόνα παρουσιάζει σήμερα ένας χώρος που για πολλές δεκαετίες συνδέθηκε με τον αθλητισμό. Για να σας βοηθήσω, είναι στην Αττική. Σας θυμίζει τίποτα; Μπορείτε να καταλάβετε ποιος είναι;\nΓράψτε το στα σχόλια...\nΑναρτήθηκε από ΧΡΗΣΤΟΣ στις 9:42 μ.μ. 7 σχόλια:\nΗ εικόνα του Παναιτωλικού στο δεύτερο φιλικό του καλοκαιριού ήταν μακριά απ' αυτή που έχουν στο μυαλό τους οι οπαδοί της ομάδας, αλλά...\nΗ Ηλιούπολη είναι η ευνοημένη από τα αποτελέσματα της 24ης αγωνιστικής, αφού κέρδισε στο τέλος του αγώνα 0-1 τη Ρόδο. Έτσι μείωσε στους 5 πό...\nΤο ερχόμενο Σάββατο ολοκληρώνεται το πρωτάθλημα της Α’ κατηγορίας και τη τελευταία αγωνιστική θα κριθεί αν ο πρωταθλητής θα αναδειχτεί με τη...\nΦτωχή σε θέαμα και γκολ ήταν η 26η αγωνιστική στην Α’ κατηγορία της ΕΠΣΝΑ. Στα 7 παιχνίδια που έγιναν σήμερα σημειώθηκαν 11 γκολ, εκ των οπο...\n9 Μαρτίου 1926 – 9 Μαρτίου 2008. Έχουν περάσει 82 χρόνια από την ίδρυση του μεγαλύτερου Συλλόγου της Αιτωλοακαρνανίας. Ο Παναιτωλικός γιορτ...\nΗ κλήρωση της Α' κατηγορίας της ΕΠΣΝΑ (1η αγωνιστική): ΑΜΦΙΛΟΧΟΣ – ΟΜΗΡΟΣ ΝΕΟΧΩΡΙΟΥ ΠΡΟΜΗΘΕΑΣ ΓΑΒΡ/ΜΝΗΣ – ΠΑΟ ΔΟΞΑ ΚΑΙΝΟΥΡΙΟΥ ...\nΞανθόπουλος: "Εμείς δεν μπορούμε να πάρουμε τα όπλ...


Ικανοποίηση για την οργάνωση και την συμμετοχή στον 2ο Αγώνα Δρόμου των Ανακτόρων της Βεργίνα\nΠέμπτη, 03 Μαΐου 2018 13:50\nΙδιαίτερες ευχαριστίες αποδίδονται στην Έφορο Αρχαιοτήτων Ημαθίας Αγγελική Κοτταρίδη για τη συνεργασία της. Επίσης, ευχαριστούμε θερμά την Π.Ε. Ημαθίας και το ΚΑΠΑ του Δήμου Βέροιας για την υποστήριξη τους, την Αστυνομική Διεύθυνση Ημαθίας για τη διασφάλιση της ομαλής λειτουργίας του αγώνα αλλά και της κυκλοφορίας των αυτοκινήτων, την 1η Μεραρχία Πεζικού για την αμέριστη συνδρομή της, το Νοσοκομείο Βέροιας, την ΟΜΑΚ Καλαμαριάς και τη Λέσχη Μοτοσικλετιστών Βέροιας για την πολύτιμη και έμπειρη βοήθειά τους. Πολλές ευχαριστίες οφείλουμε στον Στάθη Ναβροζίδη από το Τμήμα Καθαριότητας του Δήμου Βέροιας, ο οποίος έδωσε λύση σε πρακτικά ζητήματα του αγώνα. Τέλος, να ευχαριστήσουμε θερμά τις επιχειρήσεις που στήριξαν τη διοργάνωση, καθώς η συνεισφορά και η ενίσχυσή τους ήταν καθοριστική για την επιτυχία του αγώνα.\nΤελευταία τροποποίηση στις Πέμπτη, 03 Μαΐου 2018 13:57\nΠερισσότερα σε αυτή την κατηγορία: « Για νίκη τίτλου ο Φίλιππος Βέροιας με τον Φαίακα Κέρκυρας Οι Αετοί Βέροιας υποδέχονται το Σάββατο τον Φίλιππο Νέας Πέλλας »


Έξαρση του Έμπολα στη Γουινέα - Newpost.gr\nΤα 40αρια επέστρεψαν και έφεραν μαζί τους σκόνη του Newsroom Δημοσίευση 19 Μαρτίου 2015, 20:01 / Ανανεώθηκε 19 Μαρτίου 2015, 20:07 Νέα έξαρση του Έμπολα στη Γουινέα\nΝέα έξαρση παρουσιάζει στη Γουινέα ο Έμπολα, καθώς τα κρούσματα του ιού υπερδιπλασιάστηκαν σε σχέση με τον Φεβρουάριο.\nΣύμφωνα με το υπουργείο Υγείας της αφρικανικής χώρας, υπάρχουν 91 ύποπτα και επιβεβαιωμένα κρούσματα Έμπολα στα κέντρα νοσηλείας, αριθμός πολύ μεγαλύτερος σε σύγκριση με τα μόλις 39 νέα κρούσματα που καταγράφηκαν τον Φεβρουάριο.\n«Υπάρχει αναμφισβήτητα μια αύξηση του αριθμού των κρουσμάτων, ειδικά σε δυο περιοχές της δυτικής Γουινέας. Η εξήγηση είναι ότι υπάρχει ακόμα αντίσταση (του ιού) η οποία δεν έχει ξεπεραστεί», είπε ο εκπρόσωπος του υπουργείου.\n«Οι αξιωματούχοι θεωρούν ότι πρόκειται για την τέταρτη φάση της επιδημίας, η οποία χαρακτηρίζεται από έξαρση των κρουσμάτων μετά την υποχώρηση του Ιανουαρίου» ανέφερε τηλεφωνικά στο Reuters ο Δρ. Ζαν-Πιέρ Λαμάρκ, περιφερειακός σύμβουλος υγείας του Γαλλικού υπουργείου Εξωτερικών.


Το προεκλογικό παιχνίδι, ο Ρουβίκωνας κι η δουλειά να γίνεται | in.gr\nΤο προεκλογικό παιχνίδι, ο Ρουβίκωνας κι η δουλειά να γίνεται\nΣτο προεκλογικό παιχνίδι όλα έχουν τη θέση τους, ακόμη κι αυτά που θα φαίνονταν ως «αδύναμα σημεία»\n21 Μαΐου 2019, 21:15\nΤρία πράγματα απασχολούν τους ψηφοφόρους σε αυτές τις εκλογές.\nΗ οικονομία (δηλαδή το εισόδημα και η φορολογία), η ασφάλεια και η γραφειοκρατία στο κράτος.\nΗ οικονομία είναι μέχρι τώρα το ισχυρό σημείο προπαγάνδας του ΣΥΡΙΖΑ.\nΔίνει κάποιες μικρές παροχές με το «πακέτο Πρεσπών 1» και υπόσχεται και μερικές ακόμη με το «πακέτο Πρεσπών 2», την ώρα που η ΝΔ δεν μπορεί να προτείνει κάτι διαφορετικό, την ώρα που συχνά φαίνεται ότι σαν να αμφισβητεί τις παροχές (ξεχνώντας ότι εάν επιλέγεις να ακούγεσαι ως… το γερμανικό υπουργείο Οικονομικών, εκλογές δεν κερδίζεις).\nΗ γραφειοκρατία και συνολικά η αίσθηση ότι υπάρχει κράτος που στέκεται δίπλα στους πολίτες και τους διευκολύνει παραμένει το αδύναμο σημείο και του ΣΥΡΙΖΑ και της ΝΔ.\nΔεν έχουν προτείνει κάτι συγκεκριμένο και οι πολίτες δεν τους εμπιστεύονται. Γι’ αυτό και επ’ αυτού του ζητήματος σφυρίζουν κλέφτικα.\nΚαι μένει η ασφάλεια.\nΕδώ πρέπει να ξεκαθαρίσουμε κάτι: παρότι υπάρχουν σοβαρά προβλήματα με την ασφάλεια με τη στενή έννοια, οι πολίτες νιώθουν ανασφαλείς γενικά στη ζωή τους και όχι απλώς σε σχέση με το εάν θα μπουν κλέφτες στο σπίτι τους.\nΗ ελληνική κοινωνία είναι συνολικά και πιο επισφαλής και πιο ανασφαλής.\nΌμως, το θέμα βολεύει τη ΝΔ.\nΓιατί επειδή δεν μπορεί να πει πολλά για την οικονομία, ούτε θέλει να υποσχεθεί παροχές, προτιμά να υπόσχεται ασφάλεια. Και για να υποσχεθεί ασφάλεια πρέπει να διαμορφώσει εικόνα «γενικευμένης ανομίας».\nΓι’ αυτό και υπερτονίζουν τόσο τον Ρουβίκωνα. Γιατί τους δίνει το πάτημα για να βγαίνουν και να λένε: «δεν υπάρχει κράτος».\nΔεν έχει σημασία που έχουμε να κάνουμε με «δυναμικό ακτιβισμό» περισσότερο, παρά με «τρομοκρατία». Το βασικό είναι να μπορεί να πει κανείς «φτάνει πια, διαλύθηκε το κράτος».\nΑκόμη και εάν στην πραγματικότητα ούτε η ΝΔ θα έκανε πολύ περισσότερα και απέναντι στον Ρουβίκωνα και απέναντι στα «Εξάρχεια».\nΤο ερώτημα, όμως, είναι γιατί ο ΣΥΡΙΖΑ αφήνει το Ρουβίκωνα να δρα έτσι, παρότι ένα πολιτικό κόστος το έχει. Και δεν λέω «καταστολή», λέω απλά πράγματα όπως να μην είναι εντυπωσιακά εύκολη η… πρόσβαση στη Βουλή.\nΚαι ο λόγος είναι απλός: ο ΣΥΡΙΖΑ θέλει να απευθυνθεί σε ένα κοινό της αριστεράς και να του πει «κοίτα εμείς δεν “καταστέλλουμε”, εμείς είμαστε “δημοκρατικοί”».\nΓι’ αυτό και επιλέγει να μην κυνηγάει τον Ρουβίκωνα, θεωρώντας εκτός των άλλων ότι δεν υπάρχει και μεγάλο πρόβλημα, αφού δεν μιλάμε για καμιά πραγματική «απειλή» για το κράτος. Ξέρει ότι έτσι χάνει σε μια μερίδα των πολιτών αλλά εκτιμά ότι κερδίζει σε ένα κομμάτι του αριστερού ακροατηρίου.\nΚοινώς αυτό που βλέπουμε δεν είναι τίποτα άλλο παρά μια ακόμη παραλλαγή του προεκλογικού παιχνιδιού. Ή παζαριού εάν προτιμάτε.\nΚόμματα που επενδύουν σε αυτό που τους βολεύει για να ισχυροποιήσουν την εκλογική τους απεύθυνση, αδιαφορώντας για το ποιο είναι το πραγματικό συμφέρον της κοινωνίας.\nΑλλά θα μου πείτε, θα άλλαζαν τα πράγματα με εκλογές; Διότι, ως γνωστόν, αν οι εκλογές άλλαζαν τον κόσμο…\nΣχετικά άρθρα: ➤ Εξοργίστηκε η Γεροβασίλη γιατί ο «Ρουβίκωνας» τα κάνει μπάχαλο στη… βάρδια της ➤ Νέος διεθνής διασυρμός της χώρας από επίθεση του «Ρουβίκωνα» στο ελληνικό κοινοβούλιο ➤ Μία σύλληψη για την επίθεση με μπογιές στη Βουλή ➤ Διεθνής Τύπος για επίθεση Ρουβίκωνα στη Βουλή: Τέτοιοι βανδαλισμοί είναι συχνοί στην Αθήνα ➤ Το βίντεο από την επίθεση του «Ρουβίκωνα» στη Βουλή ➤ Σύσσωμη καταδίκη των κομμάτων για την επίθεση Ρουβίκωνα στη Βουλή ➤ Η πρώτη φορά που είχε επιτεθεί ο Ρουβίκωνας στη Βουλή το 2017\n26/07/2021 | 17:21\nΗταν τέλη του 2017 όταν ξεκίνησε στην Ιαπωνία ο διαγωνισμός για τις μασκότ των Ολυμπιακών και των Παραολυμπιακών Αγώνων του Τόκιο. Από τα 2.000 σχέδια επιλέχθηκαν έξι και οι μαθητές των δημοτικών σχολείων κλήθηκαν να επιλέξουν. Ο Μιραϊτόβα (σημαίνει «μέλλον» και «αιωνιότητα») και η Σομέιτι (εμπνευσμένο από ένα άνθος κερασιάς) δεν θα υποδεχθούν επισκέπτες. Ελπίζουν […]\nΜπάσκετ Κορυφαία φάση των playoffs η τρομακτική τάπα του Αντετοκούνμπο στον Έιτον (vid) 1 λεπτό πριν\nΔιπλωματία Εμπρηστικές δηλώσεις Μπαχτσελί: : «Έχουμε δικαίωμα ιδιοκτησίας στα Βαρώσια, άκυρες οι δηλώσεις ΟΗΕ» 4 λεπτά πριν\nΟικονομία Προς καταβολή μερισμάτων οι τράπεζες - Οι προϋποθέσεις 7 λεπτά πριν\nΥγεία Ο Αυξέντιος Καλαγκός χειρούργησε παιδί μετά από μακρόχρονη διασωλήνωση 8 λεπτά πριν\nFizz Βάλθηκε... να μας τρελάνει η Ιωάννα Μαλέσκου - Πενταπλό «χτύπημα» με μπικίνι 8 λεπτά πριν\nΕλλάδα Ανοιξαν οι αιτήσεις για προσλήψεις σε βρεφονηπιακούς σταθμούς 12 λεπτά πριν


Χρυσαυγίτες και αντιεξουσιαστές έπαιξαν ξύλο σε Ξάνθη, Ρέθυμνο | Έντυπη Έκδοση | Έντυπη Έκδοση Ελευθεροτυπίας\nΣυμπλοκές μεταξύ οπαδών της Χρυσής Αυγής και αντιεξουσιαστών έγιναν αργά το βράδυ της Πέμπτης σε Ξάνθη και Ρέθυμνο. Στη θρακική πόλη τραυματίστηκε 30χρονος μουσουλμάνος που βρέθηκε τυχαία στο χώρο του επεισοδίου.\nΣτην Ξάνθη τα επεισόδια ξεκίνησαν όταν έγινε στην κεντρική πλατεία άλλη μία θερμή συνάντηση αντιεξουσιαστών και στελεχών και οπαδών της Χρυσής Αυγής. Τα εκατέρωθεν συνθήματα έδωσαν τη θέση τους στις μικροσυμπλοκές, που δεν πήραν έκταση καθώς μπήκε ανάμεσά τους αστυνομική δύναμη.\nΦωτογραφία αρχείου Λίγο αργότερα, 30χρονος μουσουλμάνος μεταφέρθηκε αιμόφυρτος έπειτα από ξυλοδαρμό στο Γενικό Νοσοκομείο Ξάνθης. Οι πρώτες πληροφορίες αναφέρουν ότι βρέθηκε τυχαία στην περιοχή και δέχτηκε επίθεση από τους χρυσαυγίτες. Νοσηλεύεται στη χειρουργική κλινική του Νοσοκομείου Ξάνθης με τραύματα στο κεφάλι και σε άλλα σημεία του σώματός του, ενώ υποβάλλεται σε σειρά εξετάσεων για να διαπιστωθεί η κατάστασή του.\nΣτο νοσοκομείο τον επισκέφτηκαν ο τοπικός βουλευτής Αλ. Κοντός και ο αντιπεριφερειάρχης Φ. Καραλίδης που θα κάνει παράσταση στην Εισαγγελεία της Ξάνθης, ζητώντας παρέμβαση και έρευνα για το περιστατικό ρατσιστικής βίας.\nΤην ίδια ώρα στο κέντρο του Ρεθύμνου συνεπλάκησαν μέλη της Χρυσής Αυγής και μέλη αντιφασιστικών οργανώσεων. Τα επεισόδια δεν πήραν έκταση λόγω της άμεσης επέμβασης ισχυρών δυνάμεων της αστυνομίας. Η συμπλοκή σημειώθηκε στην πλατεία Τεσσάρων Μαρτύρων.\nΤα μέλη της Χρυσής Αυγής μοίραζαν την εφημερίδα του Λαϊκού Συνδέσμου στους περαστικούς. Σε σύντομο χρονικό διάστημα συγκεντρώθηκαν μέλη αντιφασιστικών οργανώσεων και δεν άργησαν «ν' ανάψουν τα αίματα». Ο χώρος μπροστά από το δημοτικό πάρκινγκ μετατράπηκε σε πεδίο μάχης, καθώς ακολούθησε συμπλοκή όπου χρησιμοποιήθηκαν ακόμη και λοστάρια.


*Κυκλοφορεί* γίνε το ΚΑΛΥΤΕΡΟ που μπορείς! - ΒΙΒΛΙΟΣΗΜΕΙΑ\n*Κυκλοφορεί* γίνε το ΚΑΛΥΤΕΡΟ που μπορείς!\nΣυγγραφέας: Μάριος Σκιαδάς\nΣελίδες: 108 / Διαστάσεις: 14 x 21 cm\nΟ Μάριος Σκιαδάς γεννήθηκε στην Αθήνα το 1970. Τελείωσε το Γενικό Λύκειο και συνέχισε τις σπουδές του στο Red Bridge College στο Λονδίνο. Είναι κάτοχος του Diploma in Therapeutic Counseling Level 5 Pearson BTEC με αριθμό μητρώου GE11744 και εμπνευστής του προγράμματος αυτογνωσίας και αυτοβελτίωσης Be Better.\nΣυμμετέχει στο μεταπτυχιακό πρόγραμμα του Master of Science in Person Centered Counselling & Psychotherapy του Πανεπιστημίου University of Strathclyde της Γλασκώβης.\nΈχει παρακολουθήσει και συμμετάσχει σε σεμινάρια με θέματα όπως Διαταραχές λήψης τροφής, Διάγνωση ψυχοπαθολογίας, Ψυχοσεξουαλικές Διαταραχές και παραφιλίες, διάγνωση και θεραπευτική παρέμβαση, Γνωσιακή και Συμπεριφορική θεραπευτική παρέμβαση, Εκπαίδευση στο DSM -5 κ.ά. Παράλληλα προσφέρει εθελοντική εργασία σε ομάδες προσωπικής ανάπτυξης γονέων.\nΕτικέτες ΑΥΤΟΒΕΛΤΙΩΣΗ, ΚΥΚΛΟΦΟΡΕΙ, ΜΕΛΕΤΗ, IWRITE


Δώσε τέλος στην παιδική παχυσαρκία!\nΔιατροφή Ηλικία & Διατροφή Βρέφη, παιδιά, έφηβοι Δώσε τέλος στην παιδική παχυσαρκία!\nΗ παιδική παχυσαρκία αποτελεί ένα από τα σημαντικότερα προβλήματα δημόσιας υγείας και το ποσοστό εμφάνισής της αυξάνεται παγκοσμίως με ταχύτατο ρυθμό, προσεγγίζοντας τις διαστάσεις επιδημίας. Η Αμερικανική Ιατρική Ένωση (AMA) αναγνώρισε τον Ιούνιο του 2013 την παχυσαρκία ως ασθένεια και συνέστησε μια σειρά μέτρων για την καταπολέμησή της. Στην αναγνώρισή της ως ασθένεια, έχει προχωρήσει ήδη και ο Παγκόσμιος Οργανισμός Υγείας (WHO).\nTα ποσοστά παχυσαρκίας έχουν διπλασιαστεί μεταξύ των ενηλίκων τα τελευταία 20 χρόνια και τριπλασιαστεί στα παιδιά μέσα σε μία και μόνο γενιά. H ραγδαία αύξηση της παιδικής παχυσαρκίας αναμένεται να αυξήσει κατακόρυφα την παχυσαρκία στην ενήλικη ζωή, ενώ παράλληλα οι παχύσαρκοι γονείς των παιδιών κάτω των 10 ετών φαίνεται να υπερδιπλασιάζουν τον κίνδυνο να γίνει το παιδί παχύσαρκος ενήλικας. Η παχυσαρκία συνδέεται με ποικίλες σοβαρές ασθένειες, όπως ο σακχαρώδης διαβήτης τύπου 2, τα καρδιαγγειακά νοσήματα και ορισμένες μορφές καρκίνου, ενώ παράλληλα αυξάνονται οι δαπάνες των κρατών στον τομέα της υγείας. H πρόληψη της παιδικής παχυσαρκίας μπορεί να επιτευχθεί με την ελάττωση και τη διατήρηση ενός χαμηλότερου σωματικού βάρους, συμβάλλοντας στη μείωση των προβλημάτων υγείας που οφείλονται ή επιδεινώνονται με την ύπαρξή της και βελτιώνοντας την ποιότητα ζωής. Έτσι, η έμφαση δίνεται στη διατροφική εκπαίδευση, τη φυσική δραστηριότητα και την τροποποίηση της συμπεριφοράς, τόσο σε γονείς όσο και σε παιδιά.\nΤο βίντεο που ακολουθεί δημιουργήθηκε στο πλαίσιο του Μεταπτυχιακού Προγράμματος Σπουδών «Διατροφή, Δημόσια Υγεία και Πολιτικές», του Γεωπονικού Πανεπιστημίου Αθηνών, με σκοπό να αφυπνίσει τους γονείς μπροστά στη μάστιγα της εποχής μας, την παιδική παχυσαρκία. Στοχεύει στην ανάδειξη της σημαντικότητας των τροφικών επιλογών καθώς και στην ενημέρωση των γονέων για την πρόληψή της, τη δημιουργία σωστών βάσεων διατροφικών συνηθειών των παιδιών και την προτροπή ανάληψης ηγετικού ρόλου των γονέων στην εκπαίδευση και τη μύηση των παιδιών τους στην υγιεινή διατροφή.\nΜόνο αν ενωθούν η αγάπη και η θέλησή μας για την υγεία των παιδιών θα καταφέρουμε να είμαστε νικητές απέναντι στο μεγάλο, αλλά όχι ανίκητο, εχθρό της υγείας, την παιδική παχυσαρκία, χαρίζοντας ευεξία, μακροζωία και χαμόγελα στα πιο αξιαγάπητα πλάσματα, τα παιδιά μας.\nΑπό εδώ και μπρος, λοιπόν, γονείς αναλάβετε δράση στη διατροφή με σύνθημα «Μενού και … νου!».\nΣταματίνα Αναστασάκη - MSc Διαιτολόγος-Διατροφολόγος


A chessman's blog: Νοεμβρίου 2012\nΞημερώνει η επέτειος του εορτασμού (;;;) της εξέγερσης του Πολυτεχνείου. Επειδή δεν είμαι ούτε ιστορικός, ούτε δημοσιογράφος δεν πρόκειται ν' αναφερθώ στα γεγονότα ούτε στις προεκτάσεις τους. Η συνεισφορά μου έγκειται στην ενθύμηση ενός γεγονότος που τότε έκανε το σχετικό ντόρο, και τώρα πια το θυμούνται όσοι έχουν συμφέρον ν' αντλήσουν απ' αυτό. Εγώ σίγουρα δεν ανήκω σε όσους έχουν συμφέρον. Απλά θέλω ν' αναδείξω μια αιρετική (όπως πάντα) σκοπιά θεώρησης του πράγματος. Το γεγονός λοιπόν είναι η δολοφονία, όπως αποδείχτηκε, του Μιχάλη Καλτεζά, ενός 15χρονου τότε, περιθωριακού αλητάκου που πήγε να παίξει "κλέφτες κι αστυνόμους" στα εθιμοτυπικά επεισόδια που γινόταν κάθε χρονιά εκείνη την εποχή κάθε που πλησίαζε 17 Νοεμβρίου. Πολλοί έχυσαν τότε και τώρα ακόμα υποκριτικά δάκρυα για τον αλητάκο αυτό, αλλά εμένα θα μου επιτρέψετε να δω τα πράγματα από την άλλη σκοπιά. Το "δικαίωμα" αυτό το παίρνω μόνος μου απ' το γεγονός ότι είχα ακριβώς την ίδια ηλικία με τον εν λόγω. Θα μπορούσε να ήταν συμμαθητής μου, "θρανίο" μου ίσως. Εγώ όμως είμαι ακόμα ζωντανός και γράφω ενώ αυτόν τον έφαγε το μαύρο χώμα. Και τον έφαγε διότι πολύ απλά τον μεγάλωσαν και τον εμπότισαν με πολύ περισσότερο μίσος για την κοινωνία, απ' όσο μπορούσε να διαχειριστεί. Αλλιώς δε θα έκανε αυτό που αποπειράθηκε να κάνει και για τον λόγο αυτό αναγκάστηκε ο Μελίστας να τον "φάει". Είχε πλησιάσει στην ανοιχτή πόρτα της κλούβας των ΜΑΤ και ήταν έτοιμος να ρίξει μέσα αναμμένη μολότωφ ! Μέσα ήταν 14 άνθρωποι εκείνη τη στιγμή τους οποίους καθαρά και νηφάλια ήθελε να τους δει να καίγονται ζωντανοί. Ναι αυτή θα ήταν η επαναστατική του κίνηση, τα ένσημα της αριστεροσύνης του. Λες και τί θα γινόταν ΑΝ τους έκαιγε ζωντανούς τόσους ανθρώπους ; Τι θα κέρδιζε αυτός ή οι ινστρούχτορές του ; Συγχωρέστε με αλλά το δικό μου μυαλό απλά δεν τα χωράει όλα αυτά. Ούτε καν τα προκατασκευασμένα επεισόδια την ημέρα του Πολυτεχενείου κάθε χρόνο. Για ένα λεπτούλι, παρακαλώ, να συνεννοηθούμε. Τι έχουν κάνει λοιπόν κάποιοι "και καλά" επαναστάτες (ισντρούχτορες του νεαρού αλλά ΚΑΙ οι γονείς του) ; Έχουν πάρει ένα παιδί, το έχουν φανατίσει ενάντια στο "σύστημα", ενάντια στην κοινωνία (την κακούργα κι άδικη σίγουρα, ε;), ενάντια στις "δυνάμεις καταστολής" και το έχουν πείσει ότι το σωστό και μουράτο είναι να είσαι αριστερός κι αυτό το αποδεικνύεις ΜΟΝΟ αν κάνεις οτιδήποτε ενάντια σε κάτι από τα παραπάνω. Κι έστω ότι το παιδί αυτό απέφευγε τη "Νέμεσιν", δολοφονούσε επί τόπου 14 ανθρώπους και ζούσε σήμερα. Σήμερα, πείτε μου ειλικρινά, τί περιμένατε να ήταν ; Καθηγητής Πανεπιστημίου ; Αρχιμανδρίτης ; Δάσκαλος ; Το πιθανότερο, για να μην το κουράζουμε το θέμα, είναι να ήταν στη φυλακή σαν μέλος της "17 Νοέμβρη" ή της "Συνωμοσίας των Πυρήνων της Φωτιάς" και γύρευε πόσους άλλους θα είχε "φάει" και τι άλλο θα είχε καταστρέψει. Εντάξει, μην ξεχάσουμε να ψελλίσουμε για το πόσο πολύτιμη είναι η ζωή και ιδίως ενός παιδιού, "κρίμα το παληκάρι" κι όλα αυτά αλλά θα πρέπει κάποτε να καταλάβουμε ιδίως τώρα με την κρίση που αγρίεψαν τα πράγματα ότι το να δολοφονείς αθώους με το πρόσχημα της παιδικής απερισκεψίας και να καταστρέφεις και να "πλιατσικολογείς" περιουσίες ανυποψίαστων κι αμέτοχων δε σε κάνουν όχι Αριστερό αλλά ούτε άνθρωπο καν ! Απαιτείς με λίγα λόγια από την κοινωνία να σε ανέχεται και να σε περιθάλπει τη στιγμή που εσύ θα τρέφεις απύθμενο κι αδικαιολόγητο μίσος εναντίον της. Όχι ρε φιλαράκι. Απλώς ΟΧΙ. Άντε γιατί κι εμείς υπήρξαμε 15χρονοι και μάλιστα την ίδια ακριβώς εποχή αλλά δε μας "έφαγε" άδικα και μπαμπέσικα κανένας Μελίστας. Ίσως γιατί παίζαμε με παιχνίδια για παιδιά κι όχι για αποβράσματα. Άει στο διάολο Μιχαλάκη κι εσύ κι οι όμοιοί σου.\nΑναρτήθηκε από chessman στις 02:14 3 σχόλια: Σύνδεσμοι σε αυτήν την ανάρτηση\nΤελείωσε το Eurogroup, ή για την ακρίβεια άρχισε και θα ολοκληρωθεί στις 20 Νοεμβρίου και δόση δεν πήραμε κι ούτε και διαφαίνεται στο άμεσο μέλλον. Δεν πρόκειται να μπω στη συζήτηση αν μας φτάνουν τα 31,3 €, πού θα μοιραστούν κλπ. Για αυτά τα θέματα ασκούν αποτελεσματικά το ρόλο τους οι διάφοροι επαγγελματίες παπαγάλοι του συστήματος και σας παραπέμπω εκεί. Εμένα μ' απασχολεί το ερώτημα αν τα "ελάχιστα εναπομείναντα προαπαιτούμενα που πρέπει να εφαρμοστούν" ποια είναι μετά το "τέντωμα" της Ελληνικής κοινωνίας μετά από 3 Μνημόνια που υπογράψαμε και τα αντίστοιχά τους Μεσοπρόθεσμα και κυρίως αν τα γνώριζε από πριν η Ελληνική Κυβέρνηση και τα απέκρυπτε, αν δεν τα γνώριζε και όντως πέφτει τώρα απ' τα σύννεφα, ή τελικά παίζεται ένα σικέ παιχνίδι πάνω στις πλάτες μας. Κι αναρωτιέμαι για όλα αυτά, αγαπητοί αναγνώστες, διότι δε μου φάνηκε πολύ πειστική η "έκπληξη" του Σαμαρά κι ούτε πολύ "αληθινή" η κραυγή του προς τους Ευρωπαίους εταίρους και δανειστές μας. "τηρείστε κι εσείς ότι σας αναλογεί αλλιώς θα με ρίξετε". Οι περισσότερες ενδείξεις πάντως οδηγούν στο συμπέρασμα της συμπαιγνίας εις βάρος μας χωρίς τη συμμετοχή της Κυβέρνησης, η οποία ούσα τρικομματική και με τόσους να εμπλέκονται, όλο και θα κάτι θα του ξέφευγε κανενός Ψαριανού, κανενός Βουδούρη ή κανενός Ρουπακιώτη που έχει και το άλλοθι της ασθένειας με τα κουσούρια που άφησε ... Αν συμβαίνει πάντως κάτι τέτοιο, το οποίο απεύχομαι φυσικά, τότε το παιχνίδι περνάει στην πιο χοντρή του φάση όπου δε χρειάζονται πλέον καν τα προσχήματα των μακρών κι επίπονων διαπραγματεύσεων που έδιναν απλά την ψευδαίσθηση στην Κυβέρνηση ότι διαπραγματεύεται και παλεύει. Έχει περάσει στη φάση των στυγνών εκβιασμών, της κατάλυσης των θεσμών, της καταλήστευσης του Κράτους, και της αδιαφορίας για τους πολίτες αυτής της χώρας. Δε χρειάζεται ν' αναφερθώ στην αυτονόητη συνέχεια την οποία ο σοφός λαός περιγράφει με τη φράση "στο βάλτο που μαλώνουν τα βουβάλια την πληρώνουν μόνο τα βατράχια". Και στο παιχνίδι αυτό, αδέρφια, είμαστε πολύ απροστάτευτα βατράχια. Η Μέρκελ να βάλει το χέρι της !\nΑναρτήθηκε από chessman στις 02:22 Δεν υπάρχουν σχόλια: Σύνδεσμοι σε αυτήν την ανάρτηση\nΆνθρωποι γεννημένοι να μείνουν μικροί\nΌχι δεν αποφάσισα να κάνω το συγγραφέα, ούτε τον ποιητή κι ο τίτλος του post δεν είναι αλληγορικός. Αναφέρεται στον απίθανο τον Τσίπρα ο οποίος "την έκανε πάλι τη ... του" με τη συνέντευξή του στη γερμανική εφημερίδα. Εγώ δε γνωρίζω γερμανικά και γι' αυτό δεν αναζήτησα το κείμενο, όμως εφόσον το επισήμαναν μέσα στη Βουλή τόσο ο Βενιζέλος όσο κι ο Στουρνάρας το δέχομαι ως υπαρκτό κι αληθινό. Και τι βρήκε να πει εκεί λοιπόν ο αιώνιος πρόεδρος του 15μελούς του Λυκείου της Γκράβας ; ΄"Προειδοποίησε" κάθε επίδοξο επενδυτή στην Ελλάδα ότι η Κυβέρνηση αυτή θα πέσει σύντομα κι η επόμενη που θα έρθει (προφανώς ελπίζει να είναι κι αυτός μέσα) θα επανεξετάσει κλπ κλπ και πιθανόν να χάσουν τα λεφτά τους. Τόσο κοντόθωρη θεώρηση των πραγμάτων, τέτοια επιπόλαιη προσέγγιση της πραγματικότητας. Προφανέστατα αυτό το παιδάκι ο Τσίπρας δεν μεγάλωσε και δεν πρόκειται ποτέ να μεγαλώσει (=ωριμάσει πολιτικά), το τραγικό όμως είναι πώς τόσοι νοήμονες άνθρωποι συνδέουν ή απλά αποθέτουν τις τύχες τους με αυτόν τον επικίνδυνο τυχοδιώκτη. Ο χαρακτηρισμός δεν είναι δικός μου, είναι από το γερμανικό επίσης περιοδικό που το προηγούμενο καλοκαίρι των κατέταξε μετά από ψηφοφορία των αναγνωστών του μέσα στους 10 πιο επικίνδυνους πολιτικούς (τον θεωρούν πολιτικό !) της Ευρώπης. Τέλος πάντων νομίζω ότι δεν αξίζει ν' ασχολούμαστε καν πλέον με έναν επικίνδυνο τυχοδιώκτη, που ποντάρει στην καταστροφή της χώρας που τον γέννησε και που αγωνίζεται να πείσει τον εαυτό του πρώτα απ' όλα και μετά τις άπειρες συνιστώσες που στεγάζει το κόμμα του, ότι είναι ικανός να διαχειριστεί πολιτικές ευθύνες αφότου καθαρή τύχη τον έφερε στην ηγεσία του κόμματός του. Εύχομαι κι εγώ κι ελπίζω (όπως έγινε μόδα πλέον να λέμε) να μη βρεθούν ποτέ τόσοι πολλοί απολιτίκ, απελπισμένοι, "ωχαδερφιστές" και τον ψηφίσουν ώστε να βρεθεί το κόμμα του σε κυβερνητικό κορμό διότι μετά πολύ απλά το όραμά του θα είναι πολύ κοντά στο να γίνει πραγματικότητα, η οποία είναι να γίνει η Ελλάδα, Κούβα. Και χωρίς καν το πολιτικό μέγεθος ενός Κάστρο. Θα μας μείνει ο Καστράτο.\nΑναρτήθηκε από chessman στις 01:22 Δεν υπάρχουν σχόλια: Σύνδεσμοι σε αυτήν την ανάρτηση\nΠροφανώς και πρόκειται για copy+paste από e-mail φίλου.


ΕΡΕΥΝΑ ΒΟΜΒΑ: Ο ΚΑΡΚΙΝΟΣ ΕΙΝΑΙ ΕΝΑΣ ΜΥΚΗΤΑΣ ΚΑΙ ΕΙΝΑΙ ΙΑΣΙΜΟΣ!!! (ΔΙΑΒΑΣΤΕ ΚΑΙ ΔΙΑΔΩΣΤΕ ΤΟ) - Παναγία Μεγαλόχαρη\nΑρχική/Επιλεγμένα/ΕΡΕΥΝΑ ΒΟΜΒΑ: Ο ΚΑΡΚΙΝΟΣ ΕΙΝΑΙ ΕΝΑΣ ΜΥΚΗΤΑΣ ΚΑΙ ΕΙΝΑΙ ΙΑΣΙΜΟΣ!!! (ΔΙΑΒΑΣΤΕ ΚΑΙ ΔΙΑΔΩΣΤΕ ΤΟ)\nΠροσοχή !!! Οι πληροφορίες που παρουσιάζονται σε αυτό το blog έχουν ενημερωτικό σκοπό και σε καμία περίπτωση δεν μπορούν να αντικαταστήσουν τη συμβουλή κάποιου ειδικού σε θέματα διατροφής και υγείας. Προτού ξεκινήσεις κάποιο πρόγραμμα διατροφής ή κάποια θεραπεία, συμβουλέψου έναν διατροφολόφο ή έναν ιατρό ή άλλον ειδικό υγείας


Σχόλια 13/02/15 - ΕΜΠΡΟΣ\nΑρχική ΣΧΟΛΙΑ ΕΠΙΚΑΙΡΟΤΗΤΑΣ Σχόλια 13/02/15\nΤετάρτη Eurogroup, Τσικνοπέμπτη, Παρασκευή και 13, Σάββατο του Αγ. Βαλεντίνου… Το λες και Εβδομάδα των Παθών\nΠροσλήψεις ζήτησε η ΑΔΕΔΥ\nΧαράς ευαγγέλια για τους δημοσίους υπαλλήλους που υπηρετούν και όσους ονειρεύονται να μπουν σ’ αυτό. Το συνδικαλιστικό όργανο, η ΑΔΕΔΥ, άμα τη αναλήψει της νέας κυβέρνησης, ζήτησε δύο πράγματα: Πρώτον κατάργηση της αξιολόγησης (γιατί άραγε;) και νέες προσλήψεις.\nΠεριττή κάθε παραπέρα συζήτηση επί του θέματος. Όπως ερωτήσεις ποιος θα πληρώσει τους νέους προσλαμβανόμενους είναι απαγορευτικές…\nΟ Καλλικράτης πάει για τέλος\nΜέσα σε όλες τις αλλαγές που κάνει η νέα κυβέρνηση, μικρές και μεγάλες, έχει εντάξει και το γνωστό «Καλλικράτη» που αφορά την Τοπική Αυτοδιοίκηση. Τι και ποιες αλλαγές δεν γνωρίζουμε ακόμη. Πάντως θα έχουμε αλλαγές. Προς το καλύτερο, το χειρότερο, θα φανεί.\nΠάντως πολλές αλλαγές βρε παιδί μου, πολλές. Τίποτε καλό δεν κάναν οι προηγούμενοι; Θέλουν όλα γκρέμισμα; Διότι εύκολα γκρεμίζεις, δύσκολα κτίζεις.\nΘα τους ασφαλίσουν;\nΟι εργαζόμενοι καθηγητές στα σχολεία Δεύτερης ευκαιρίας βάσιμα ελπίζουν πως η Αριστερή κυβέρνηση θα φροντίσει να άρει μια αδικία. Δηλαδή να τους ασφαλίσει! Διότι δουλεύουν ανασφάλιστοι οι άνθρωποι. Κι αυτό το γνωρίζουν όλοι και το ανέχονται. Ενώ ο ιδιώτης εργοδότης εάν απασχολήσει ανασφάλιστο θα πληρώσει 10.500 ευρώ πρόστιμο!\nΜνήμη Παναγιώτη Ανδρικόπουλου\nΣε ηλικία 78 χρόνων απεβίωσε ο Παναγιώτης Ανδρικόπουλος, επιχειρηματίας, πρόεδρος επί σειρά ετών του Επιμελητηρίου Ξάνθης.\nΟ Π. Ανδρικόπουλος νοσηλευόταν στο νοσοκομείο Νίμιτς με προβλήματα στην υγεία του.\nΈζησε πολλά χρόνια στην Ξάνθη, δημιούργησε δουλειές σαν πολιτικός μηχανικός, πρόσφερε στην τοπική κοινωνία ποικιλοτρόπως.\nΟι Ξανθιώτες τον θυμούνται σαν έναν άνθρωπο χαμηλών τόνων, ευγενικό και μοναχικό.\nΤώρα τους αρέσει το Μνημόνιο;\nΈτοιμη να εφαρμόσει το 70% του Μνημονίου φαίνεται η κυβέρνηση Τσίπρα σύμφωνα με δηλώσεις του υπουργού Οικονομικών Γ. Βαρουφάκη. Το μνημόνιο που ο ΣΥΡΙΖΑ ως αντιπολίτευση το δαιμονοποίησε, έκανε σημαία την καταστροφή του «με ένα νόμο» όπως έλεγε, τώρα ως κυβέρνηση δηλώνει ότι κατά 70% περιέχει μεταρρυθμίσεις που θα έπρεπε να είχαμε κάνει ήδη από μόνοι μας!\nΕίναι να απορεί κανείς με τους ανθρώπους αυτούς! Αφού λοιπόν συμφωνούσαν με το 70% γιατί αντιδρούσαν και στο 100%, γιατί δεν βοηθούσαν να εφαρμοστεί έστω αυτό το 70%, παρά ήταν συνέχεια στα κάγκελα, απορρίπτοντας τα πάντα και απειλώντας όσους προωθούσαν τις μεταρρυθμίσεις αυτές;\nΟ ΣΥΡΙΖΑ λοιπόν κάνει ότι ακριβώς και η ΝΔ με τις εξαγγελίες των Ζαππείων. Και ο Έλληνας ψηφοφόρος επιβράβευσε και νομιμοποίησε την πολιτική της κωλοτούμπας για άλλη μια φορά, καθώς ψήφισε ένα κόμμα με την ελπίδα ότι δεν θα κάνει όλα όσα εξήγγειλε. Τέτοιοι που είμαστε, καλά παθαίνουμε…\nΑς μας ξεκαθαρίσουν τουλάχιστον ποιο είναι αυτό το 70% των Μεταρρυθμίσεων που συμφωνούν και πού διαφωνούν, γιατί δικό τους σχέδιο δεν φαίνεται να έχουν. Μάταια περιμένουν οι εταίροι κάποιες σοβαρές αντιπροτάσεις…\nΆλλοι 55.000 άνεργοι\n55.000 ακόμα Έλληνες βρέθηκαν στην ουρά της ανεργίας το μήνα Ιανουάριο. Η μικρή ανάκαμψη της οικονομίας που είχε αρχίσει να γίνεται ορατή στο τέλος του 2014 ξεφούσκωσε απότομα με την αποτυχία εκλογής προέδρου, την πολιτική αστάθεια και τις εθνικές εκλογές που ακολούθησαν.\nΚαι το άμεσο αποτέλεσμα ήταν η απώλεια κι άλλων θέσεων εργασίας, από τον ιδιωτικό φυσικά τομέα. Γιατί στο δημόσιο δεν πρέπει ν’ ανησυχεί κανείς, θα επιστρέψουν και οι 3.500 χιλιάδες απολυμένοι πίσω στις δουλειές τους. Δεν τους αγγίζει καμία κρίση αυτούς.\nΤα νούμερα από μόνα τους είναι τρομακτικά στη σύγκρισή τους: 3.500 χιλιάδες απολύσεις (με όλο το θόρυβο και τα δάκρυα που συνόδευσαν το γεγονός) και άμεσες επαναπροσλήψεις από τη μία μεριά, ενώ από την άλλη 55.000 άνθρωποι σε ένα μόνο μήνα και απόλυτη σιωπή! Μ’ αυτούς δεν ασχολήθηκε κανένας από τους νεόκοπους υπουργούς πού έσπευσαν με το καλημέρα να αποκαταστήσουν τις «αδικίες» στο δημόσιο. Κουβέντα δεν είπαν για το πώς θα βρουν δουλειά αυτοί οι 55.000 άνθρωποι που έχουν προστεθεί στο ήδη εξωφρενικό 1.000.000 εκατομμύριο ανέργων του ιδιωτικού τομέα.\nΑλλά βλέπετε αυτές οι θέσεις εργασίες δεν αποκαθίστανται με υπουργικές εξαγγελίες, είναι θέσεις που δημιουργούνται και διατηρούνται με κόπους και θυσίες από εργαζόμενους και εργοδότες…\nΤο συγκλονιστικό σκίτσο…\nΕίναι απίστευτο πως ένα σκίτσο αποτυπώνει όλη τη τραγωδία της χώρας μας! Η Ελλάδα εξαθλιωμένη υποβασταζόμενη από τον Πρωθυπουργό Αλέξη Τσίπρα ο οποίος παραδίδει το μνημόνιο στην Ε.Ε. που γράφει «λιτότητα» έχοντας τραβήξει μ’ ένα κόκκινο Χ στην λέξη. Το σκίτσο είναι του σκιτσογράφου βραζιλιάνικης και αραβικής καταγωγής Carlos Latuff του Οperamundi.com και έχει γίνει viral στο διαδίκτυο. Το σκίτσο δημοσίευσε και ο ίδιος ο Αλέξης Τσίπρας στο Twitter παρακαλώντας τους ακολούθους του να αναπαραγάγουν το «ξεκάθαρο μήνυμα του Αλέξη Τσίπρα στην Ευρώπη».\nΦαντάζομαι πως δεν θα υπάρχει έλληνας πολίτης και πολιτικός ανεξαρτήτως πολιτικών πεποιθήσεων που να μην εύχεται να έχει η ελληνική κυβέρνηση μια επιτυχή διαπραγμάτευση για το συμφέρον της χώρας και του λαού. Εκτός αν είναι μικροπολιτικός και πολιτικός μύωψ…\nΠαγωνιά… και στην αγορά\nΥποτίθεται ότι είμαστε σε περίοδο εκπτώσεων. Για δυο βδομάδες ακόμη. Και λέμε υποτίθεται γιατί η αγορά είναι πολλή παγωμένη. Όπως και οι θερμοκρασίες του καιρού. Δεν φταίει ο καιρός όμως για το ‘’μάζεμα’’ αυτό. Φίλος επαγγελματίας μου έλεγε προχθές ότι πριν τις εκλογές ‘’κινήθηκαν’’ καλύτερα από ότι τώρα. Ενώ ανέμεναν μια άνοδο της αγοραστικής κίνησης μετεκλογικά, με όλο αυτό το κλίμα της αισιοδοξίας και των παροχών, κάτι τέτοιο δεν φάνηκε στον εμπορικό τομέα. Κάτι φταίει μάλλον και οι έλληνες είναι ακόμη δύσπιστοι στο πώς θα εξελιχθούν τα πράγματα.\nΚαναδυό μέρες μόνο άντεξε το μεγάλο πανό του Καρναβαλιού στο ρολόι της κεντρικής πλατείας. Οι δυνατοί άνεμοι των τελευταίων ημερών δεν χαρίστηκαν στο χαρακτηριστικό σήμα προβολής του Καρναβαλιού, και ας γιορτάζει φέτος τα 50κοστά του γενέθλια. Το μεγάλο του μήκος, μάλιστα, μπορεί να προκαλέσει ζημιές αν ξηλωθεί από ένα τόσο ψηλό σημείο. Θα το ξαναδούμε όμως σύντομα, πιστεύουμε, και πάλι να δεσπόζει στο κέντρο της πόλης. Και μιας και θυμηθήκαμε το Καρναβάλι, σήμερα αναμένεται να λάβει απάντηση το Κέντρο Πολιτισμού του δήμου Ξάνθης για το αν τελικά θα καλύψει τηλεοπτικά την καρναβαλική παρέλαση η ΝΕΡΙΤ. Διάφορα ακούγονται αυτές τις μέρες για να επιρριφθούν ευθύνες στο κανάλι ή στην διοργανώτρια αρχή, το θέμα όμως είναι να βρεθεί μια άμεση λύση και να μην παραγκωνιστεί το Ξανθιώτικο Καρναβάλι από την πανελλαδική του προβολή. Είναι αλήθεια ότι υπάρχουν προβλήματα και στους δύο εμπλεκόμενους, με τις τόσες αλλαγές στην ΝΕΡΙΤ και τα πρόσφατα ‘’ατοπήματα’’ του Κέντρου, αλλά κανείς δεν επιχαίρει κάτι που ζημιώνει το Καρναβάλι μας.\nΠεριμένει εδώ και μέρες στημένη στην κεντρική πλατεία η μεταλλική σκηνή που θα φιλοξενήσει τις κεντρικές συναυλίες των ΘΛΕ. Μας την δάνεισε ο δήμος Δράμας, ο οποίος την χρησιμοποιεί στην δική του Ονειρούπολη. Μας την δάνεισε μεν δωρεάν, αλλά όπως μάθαμε προχθές από τον πρόεδρο του Κέντρου Πολιτισμού, θα μας κοστίσει συνολικά 7.500 ευρώ η μεταφορά και στο στήσιμο – ξεστήσιμο. Δεν είναι λίγα για τα οικονομικά δεδομένα της εποχής, αλλά σίγουρα προσδίδει άλλη αίγλη σε μία συναυλία. Και φέτος θα έχουμε ονόματα του λαϊκού και σύγχρονου ποπ ελληνικού πενταγράμμου. Δημοφιλείς είναι στις μικρότερες ηλικίες οι νεαροί, άντρες όλοι τους, τραγουδιστές, που, καιρού επιτρέποντος, θα γεμίσουν την πλατεία με νέο κόσμο που διψάει για διασκέδαση.\nΠροηγούμενο άρθρο Κύπελλο Ελλάδας: ΟΦΗ – Skoda Ξάνθη 1-1\nΕπόμενο άρθρο Ο Δήμος Αβδήρων ζητά να φύγει το ΤΑΙΠΕΔ από τα Λουτρά Ποταμιάς


Χωρίς εφημερίδες την Κυριακή\nΜια μέρα επιπλέον αργίας θα έχουν οι συνάδελφοι του γραπτού τύπου. Την Κυριακή, λόγω Πρωτομαγιάς, δε θα κυκλοφορήσουν εφημερίδες. Όπως ανακοίνωσε η ΕΣΗΕΜ-Θ,\nενόψει της Πρωτομαγιάς οι συνάδελφοι στις εφημερίδες, τα ραδιοτηλεοπτικά μέσα και το ΑΠΕ-ΜΠΕ θα απασχοληθούν ως εξής:\nΕπειδή η εορτή της Πρωτομαγιάς φέτος συμπίπτει με ημέρα Κυριακή, μετατίθεται για την Παρασκευή 29/4/2011.\nα) Την Παρασκευή 29/4/2011 θα κυκλοφορήσουν κανονικά όλες οι πρωινές και απογευματινές εφημερίδες.\nβ) Το Σάββατο 30/4/2011 θα κυκλοφορήσουν όλες οι κυριακάτικες εκδόσεις με ημερομηνία 30/4/2011.\nγ) Την Κυριακή 1/5/2011 δε θα κυκλοφορήσει ΚΑΜΙΑ εφημερίδα.\nδ) Τη Δευτέρα 2/5/2011 θα κυκλοφορήσουν οι εκδόσεις της Δευτέρας.\nΟι συνάδελφοι του ΑΠΕ-ΜΠΕ και των ραδιοτηλεοπτικών μέσων θα εργαστούν την Κυριακή 1/5/2011 με καταστάσεις, όπως εργάζονται στις αργίες.